Το pickngreen.gr συνεχίζει τον εβδομαδιαίο κύκλο αφιερωμάτων σε ιστορικές ομάδες που είτε κατέκτησαν την κορυφή της Ευρώπης, είτε άφησαν ανεξίτηλο το στίγμα τους στο ευρωπαϊκό μπάσκετ με τον τρόπο παιχνιδιού τους, χωρίς ωστόσο να κατακτήσουν την Euroleague. Αυτή την εβδομάδα σειρά παίρνει η προπέρσινη πρωταθλήτρια Ευρώπης, η Ρεάλ Μαδρίτης. Η ομάδα του Πάμπλο Λάσο, που ξόρκισε την «κατάρα» που κρατούσε 20 ολόκληρα χρόνια (από το 1995) και ανέβηκε στην κορυφή της Ευρώπης για ένατη φορά στην λαμπρή Ιστορία της.\nΜετά το στραπάτσο στο Μιλάνο το 2014 και τον χαμένο τελικό από την Μακάμπι Τελ Αβίβ, όλοι στην Ρεάλ Μαδρίτης ήξεραν πως ήταν μια δύο κινήσεις μακριά από την κορυφή. Γκουστάβο Αγιόν, Κέισι Ρίβερς, Αντρές Νοτσιόνι, Φακούντο Καμπάτσο και Γιόνας Μασιούλις προστέθηκαν στο έμψυχο δυναμικό των Μερένχες και μαζί με τους Σέρχιο Γιούλ, Σέρχιο Ροντρίγκες, Ρούντι Φερνάντες, Φελίπε Ρέγιες, Γιάννη Μπουρούση, Τζέισι Κάρολ και Μάρκους Σλότερ, σχημάτισαν ένα εξαιρετικό σύνολο, με ξεκάθαρους ρόλους και την ικανότητα προσαρμογής σε κάθε τρόπο παιχνιδιού. Για αυτή την ομάδα ο στόχος ήταν ξεκάθαρος από την αρχή της χρονιάς: να φτάσει η Βασίλισσα στο final-four που διεξαγόταν στην έδρα της και από εκεί και πέρα να διεκδικήσει ότι καλύτερο μπορούσε.\nΓια να φτάσει όμως εκεί η ομάδα της Καστίλης, έπρεπε να ξεμπερδέψει πρώτα από τον όμιλο της. Στον πρώτο όμιλο της κανονικής περιόδου η Ρεάλ τέθηκε αντιμέτωπη με την Ανάντολου Εφές, την Ζαλγκίρις, την Ουνίκς, την Σάσαρι και την Νινζί Νοζγκορόφ, τερματίζοντας στην πρώτη θέση με 8 νίκες και 2 ήττες, παίρνοντας παράλληλα την πρόκριση για το τοπ-16.\nΣτον όμιλο των δεκαέξι καλύτερων ομάδων του θεσμού, η Βασίλισσα βρέθηκε μαζί με τον Παναθηναϊκό και τερμάτισε στην πρώτη θέση, ισοβαθμώντας με την αιώνιο αντίπαλο της, την Μπαρτσελόνα με απολογισμό 11 νίκες και 3 ήττες.\nΣτα προημιτελικά η Ρεάλ βρήκε στο δρόμο της την Τούρκικη Αναντολού Εφές, το εμπόδιο της οποίας ξεπέρασε με ευκολία, κερδίζοντας την σειρά με 3-1 νίκες, παίρνοντας παράλληλα την πρόκριση για το final-four. Στο Παλάσιο Ντε Ντεπόρτες ή όπως λέγεται σήμερα Μπαρκλέικαρντ Σέντερ, Ρεάλ Μαδρίτης, Φενερμπαχτσέ, ΤΣΚΑ Μόσχας και Ολυμπιακός διεκδικούσαν το Ευρωπαϊκό τίτλο.\nΣτον πρώτο ημιτελικό ΤΣΚΑ και Ολυμπιακός τέθηκαν αντιμέτωποι, με τους Πειραιώτες να κερδίζουν με 70-68 παίρνοντας παράλληλα την πρόκριση για τον τελικό της διοργάνωσης.\nΣτον άλλο ημιτελικό ο Ζέλικο Ομπράντοβιτς με την Φενέρ, ήθελε να χαλάσει την γιορτή που έστησαν οι Ισπανοί στις κερκίδες ενός γηπέδου, στο οποίο πριν από 20 χρόνια ο ίδιος είχε κερδίσει την Ευρωλίγκα για χάρη της ομάδας με την οποία βρισκόταν τώρα αντίπαλος. Ότι και αν σκαρφίστηκε ο Σέρβος κόουτς όμως δεν ήταν αρκετό και η Ρεάλ, με έναν εξαιρετικό Γκουστάβο Αγιόν κέρδισε με 96-87 μέσα σε πανδαιμόνιο χαράς, παίρνοντας παράλληλα το δεύτερο εισιτήριο για τον μεγάλο τελικό. Εκεί η ομάδα του Πάμπλο Λάσο, έχοντας την ώθηση του Ισπανικού κοινού κέρδισε με άνεση τον Ολυμπιακό με 78-59, παίζοντας εξαιρετικό μπάσκετ και έχοντας πρώτο σκόρερ τον Τζέισι Κάρολ που τελείωσε το ματς με 16 πόντους.\nΗ νύχτα ολοκληρωνόταν στην Ισπανική πρωτεύουσα με τον μεγάλο αρχηγό των Μερένχες, Φελίπε Ρέγιες μα σηκώνει στον ουρανό το τρόπαιο της Ευρωλίγκα και τον Αντρές Νοτσιόνι να κερδίζει τον τίτλο του πολυτιμότερου παίχτη στο final-four. Την τρίτη θέση κέρδισε η ΤΣΚΑ Μόσχας η οποία κέρδισε με 86-80 την Φενέρ, με μπροστάρη τον Νάντο Ντε Κολό, με τον Γάλλο γκαρντ να τελειώνει το παιχνίδι με 17 πόντους.\nΠαρόλο που δεν έχουν περάσει πολλά χρόνια από εκείνη την κατάκτηση, αυτή παραμένει ιστορική μιας και πρόκειται για την πρώτη κατάκτηση της Ρεάλ μετά από 20 χρόνια, που οι Ισπανοί αποτύγχαναν συνεχώς, φτάνοντας παράλληλα τον αριθμό ρεκόρ των 9 τροπαίων.


Τσάι με λεμόνι: Σουφλέ στο φούρνο\nΣουφλέ στο φούρνο με μακαρόνι αχιβάδα. Περιμένω τις φίλες μου σπίτι και ήθελα να κάνω ένα φαγητό που ξέρω πως θα το δοκιμάσουν όλες. Ωστόσο δεν είναι απλό σουφλέ, είναι μια παραλλαγή που το κάνει να ξεχωρίζει. Τα υλικά που θα σας πω είναι για 8 άτομα και το ταψί που θα βγει είναι αρκετά μεγάλο θα έλεγα. Αν θέλετε το ίδιο φαγητό για λιγότερα άτομα κάντε τη συνταγή με τη μισή ποσότητα των υλικών.\n1 κιλό μακαρόνι αχιβάδα\nΒράζουμε τα μακαρόνια. Εν το μεταξύ ψιλοκόβουμε τα κρεμμύδια και τις ντομάτες, μελιτζάνες σε μικρά κυβάκια. Παράλληλα σε ένα μεγάλο τηγάνι με μέτρια προς δυνατή φωτιά ρίχνουμε 2 κουταλιές ελαιόλαδο. Αρχικά ρίχνουμε τα ξερά κρεμμύδια για δύο λεπτά, έπειτα τα φρέσκα κρεμμυδάκια για ένα ακόμη λεπτό και μετά τις μελιτζάνες και τις ντομάτες κομμένες σε κυβάκια. Τα αφήνουμε για αρκετά λεπτά μέχρι να πιουν τα υγρά τους. Αν θέλουμε ρίχνουμε μια κουταλιά ζάχαρη για να ισορροπήσει με τη ξινή φρέσκια ντομάτα. Ακόμη ρίχνουμε μισό φλιτζανάκι κρασί. Αφού απορροφηθεί βγάζουμε το τηγάνι από την φωτιά. Ρίχνουμε πιπέρι και αλάτι. Προσοχή όχι πολύ αλάτι γιατί περιμένουν και τα τυριά τη σειρά τους. Αφού το μείγμα μας δεν είναι τόσο ζεστό, ρίχνουμε τα ασπράδια ανακατεύοντας συνεχώς. Σπάμε με τα χέρια μας τη φέτα και τη ρίχνουμε στο τηγάνι. Τα μακαρόνια ανακατεύονται με το υπόλοιπο μείγμα. Λαδώνουμε ένα μεγάλο ταψί και ρίχνουμε το μείγμα μας, πιέζοντάς το λίγο. Κλείνουμε με μπόλικη γραβιέρα από πάνω και στο φούρνο με αλουμινόχαρτο για 20 λεπτά. Καλή μας όρεξη...\nPosted by Sia at 05:31\nLabels: Σουφλέ Μακαρόνι Αχιβάδα


Didi's Log - Page 2\n16-07-20, 15:00 #31\nΜακάρι να ήμουν εγώ με το crossfit αλλά δεν είμαι...\nΤρελαίνομαι για τα pulldowns οπότε λέω να το τολμήσω. Αν δε δοκιμάσω, δε θα δω τι συμβαίνει.\nΣτην καραντίνα έκανα 3 φορές τη βδομάδα όσες ασκήσεις μπορούσα από το πρόγραμμα χεριών που κάνω τώρα (την εκδοχή με αλτηράκια κ στο πάτωμα γιατί δεν έχω πάγκο), για πλάτη έκανα αυτό με τα λάστιχα κ τον καναπέ από το βίντεο της Ειρήνης , κ λάστιχα στο μονόζυγο για τρικέφαλο. Πόδια τίποτα, αλλά περπατούσα 7 χιλιόμετρα την ημέρα, έντονα, σε ανηφόρες κτλ. Τα βράδια όμως έκανα τους παραγωγούς κρασιού κ ξηροκάρπιων πλούσιους (εξού κ το 2% πάνω στο λίπος).\nΗ ερώτηση για τον μακροπρόσθεσμο στόχο είναι εξαιρετική! Ο βασικός μου στόχος είναι να βάλω μυς (δεν πρωτοτυπώ , το ξέρω) ειδικά το πάνω μου μέρος για να έρθει μια ισορροπία με το κάτω που είναι πιο γεμάτο. Θέλω αυτή τη ριμάδα τη χαράδρα στο στήθος (αφού η φύση δε με προίκισε , θα πάρω την κατάσταση στα χέρια μου!) , τους ωραίους στρογγυλούς ώμους , κ τον δικέφαλο να ξεχωρίζει.Τη σφιχτή πλάτη ....Αχχχχ. Το ζήτημα είναι ότι με τέτοιο ποσοστό λίπους δεν τολμάω να κινηθώ υπερθερμιδικά γιατί θα γίνει ακόμα περισσότερο! Οπότε έχω εγκλωβιστεί σε υποθερμιδική διατροφή εδώ κ πολύ καιρό με αποτέλεσμα στην πρώτη δυσκολία, βλέπε καραντίνα, να ξεφεύγω.\nΜετά την μακροσκελή εξομολόγηση , να πω ότι η σημερινή προπόνηση πήγε εξαιρετικά μέχρι λίγο προς το τέλος που μετά από μια έλξη δικεφάλου στο μηχάνημα, ένιωσα ένα έντονο τσίμπημα, το παράτησα με τη μία αλλά μετά δεν μπορούσα με τίποτα να κάνω τα lateral raises από το πονεμένο χέρι. Έκανα πιέσεις ώμων κανονικά κ άνετα τη 12δα. Τι μυστήριο είναι πάλι τούτο;; Μέχρι το βράδυ θα δείξει.\nLast edited by DiDi; 16-07-20 at 15:35.\n16-07-20, 20:03 #32\nΟπότε έχω εγκλωβιστεί σε υποθερμιδική διατροφή εδώ κ πολύ καιρό με αποτέλεσμα στην πρώτη δυσκολία, βλέπε καραντίνα, να ξεφεύγω. ι.\nEπαναπροσδιορισε τον στοχο σου και δες τι σε κανει να ξεφευγεις..μηπως δεν εισαι στην παρουσα για υποθερμιδικη? οχι σωματικα αλλα ψυχολογικα.. βαλτα κατω και δες τι φταιεi.\nEμενα παντως γενικα το πλανο σου μου αρεσει :)\n16-07-20, 21:30 #33\nΕυχαριστώ! Είμαι σε διαρκή δίαιτα τα τελευταία 2 με 3 χρόνια, έχω κουραστεί κι εξού κ τα bingαρίσματα. Ήθελα να φτάσω τουλάχιστον στο 22% λίπος για να ανεβάσω θερμίδες αλλά δεν πέφτει το άτιμο (με τα πισωγυρίσματα που κάνω φυσικά). Ελπίζω ότι είμαι σε καλό δρόμο κ αφού σας φαίνεται καλό το πρόγραμμα συνεχίζω δυναμικά. Οποιαδήποτε πρόταση ευπρόσδεκτη!\n16-07-20, 21:38 #34\nΑνοίγματα σε οριζόντιο πάγκο: 3 χ12 (με 3κιλα, άνετα!)\nΧαμηλή κωπηλατική μπάρα : 3χ12\nΤρικέφαλος: εκτάσεις τρικεφάλων στην τροχαλία 3χ12 (ξεχάστηκα κ έκανα πρώτα τρικέφαλους)\nΚάμψεις στο μηχάνημα: ΑΟΥΤΣ 0\nΠιέσεις ώμων με αλτήρες 3χ 12\nLateral raises 3x7 (το ένα χέρι μόνο)\nΚάτω κοιλιακοί με μπάλα 3χ10\nΔιάδρομοι καθόλου σήμερα, πήγα-γύρισα με τα πόδια.\nPre workout 10 gr\nΤσιπούρα ψητή 100γρ\nΡύζι Basmati 50 γρ\nΚολοκυθάκι βραστό 70 γρ.\nΕλαιόλαδο 8γρ (εδώ κλαίω γιατί μου έφυγε το καπάκι κ έπεσε τόσο, αλλά τελικά βγήκαν τα macros!!)\nΣαλάτα ντομάτα, αγγούρι, κρεμμύδι, βαλσάμικο, διατροφική μαγιά, ελαιόλαδο\nΨωμί του τόστ (για βουτιές, ξεκάθαρα)\nΚοτόπουλο στήθος 135 γρ\n16-07-20, 22:23 #35\nΕντάξει, οποτε λαιτ πραγματα εκανες στη καραντινα, αρα με αυτό το απερ - λοουερ μια χαρα θα δεις αποτελεσμα, αρκει να δυναμώνεις!!\nΩραιος και ο μακροπροθεσμος στοχος( και η αλήθεια ειναι οτι κάπως πρωτοτυπεις :p γιατι λιγες θελουν ανω σωμα, οι πιο πολλες εστιαζουν μονο σε γλουτο).\nΣτο ποσοστο λιπους, ειδικά αφού εχεις 2-3 χρονια που βασανιζεσαι, εγω θα κινουμουν ως εξης.\nΤουλαχιστον 4 μερες βαρη , αν μπορουσα σιγα σιγα θα το εκανα 5. Θα εδινα βαση να προοδεύω στο γυμναστήριο και θα ξεκινουσα αεροβιο απο 3 φορες την εβδομαδα γρηγορο περπατημα .\nΦαγητό δεν θα εριχνα κατω απο 1400, ειδικα αφου υπαρχει μια κουραση και μια ταση να ξεφυγεις. Απλά θα φροντιζα να μην κλέβω και θα αφηνα τα βαρη και το αεροβιο να κανουν τη δουλεια.\nΣταδιακά θα ανεβαζα και το φαι τσουκου τσουκου :)\nΣτην καλύτερη φαση εισαι, ξερεις τι καλα να καις λιπος και να βαζεις μυς ταυτοχρονα? Αγαπημενα τα noob gains!\nΤο χερι σου με προβληματιζει απλα, γιατι δεν εχει περασει τελειως και θελει τη προσοχη του. Ο γιατρος δεν σου εχει δωσει κατευθυντηριες γραμμες?\n17-07-20, 13:38 #36\nΤώρα το καλοκαίρι θα έχω την ευκαιρία να κάνω 5 φορές τη βδομάδα βάρη. Από Σεπτέμβρη, 3ς αν όλα πάνε καλά κ δεν έχουμε απρόοπτα. Η ζυγαριά μου δε φαίνεται να ξέρει από noob gains πάντως, γιατί μου λέει ότι χάνω μυς κ ελάχιστο λίπος. Αύριο θα κάνω την εβδομαδιαία ανακοίνωση (αν δεν την πετάξω πρώτα από το παράθυρο! ). Το αερόβιο πειράζει να το κάνω μετά τα βάρη; Κανένα 45 λεπτο;\nΣτο χέρι δηλώνω ένοχη γιατί θεωρώ ότι δεν του έχω δώσει την προσοχή που πρέπει. Πήγα μόνο στον φυσικοθεραπευτή μου (που τον έχω βέβαια άπειρη εμπιστοσύνη) αλλά όχι σε γιατρό. Στην καραντίνα παρόλο που απείχα σε σχέση με το τι έκανα στο γυμναστήριο, πονούσα σχεδόν συνέχεια. Τώρα όσο γυμνάζομαι είμαι καλύτερα. Πάντως το χθεσινό ευτυχώς ήταν παροδικό. Δε χρειάστηκα παυσίπονο κ μέχρι τη Δευτέρα θα ξεκουραστώ.\n17-07-20, 14:03 #37\nΗ ζυγαριά μου δε φαίνεται να ξέρει από noob gains πάντως, γιατί μου λέει ότι χάνω μυς κ ελάχιστο λίπος.\nΜε 50κατι κιλά και 130γρ. πρωτείνης και προπόνηση, είναι λιγάκι απίθανο να χάνεις μυες στη φάση που είσαι.\nΤο % που βγάζει η ζυγαριά σου είναι λάθος, μη σε νοιάζει.\nΤι ακριβώς παίζει με το χέρι σου, που σε πονάει και πότε; Πονάς ψηλά στον δικέφαλο εκεί που ενώνεται με τον ώμο;\n17-07-20, 14:17 #38\nΠοια ζυγαριά έχεις? Είναι τελείως ανακριβής όσο αφορά το λίπος οι ζυγαριές σπιτιού, εμένα η Xiaomi Mi Body Composition 2 που έχω με δείχνει 31% (που δεν είμαι τόσο σε καμία περίπτωση)\n17-07-20, 14:34 #39\nΕίναι όλες απαράδεκτες. Εγώ έχω δυο και η μια ήταν και πανάκριβη. Και έχουν τρελή διαφορά μεταξύ τους , η μια 14 η άλλη 19. Μόνο αν πληρώσεις θεωρώ θα δεις τον ακριβή αριθμό αλλά δε το θεωρώ απαραίτητο. Προσωπικά δεν το έχω κάνει ποτέ, προτιμάω να τα δίνω για χαλάουα\n17-07-20, 20:22 #40\nΤο αερόβιο πειράζει να το κάνω μετά τα βάρη; Κανένα 45 λεπτο;.\nΜια χαρα ειναι μετα τα βαρη, 30λεπτα για αρχη και βλεπεις μετα τι γινεται.\nΑγνόησε τη ζυγαρια πλιζ - θα κοιτας μονο ποσα κιλα εισαι, ξεχνα τις αλλες ενδειξεις.\nΑρχιζε να γραφεις τα κιλά που χρησιμοποιεις σε ολες τις ασκησεις ( εστω σε προσωπικο σου τετραδιακι). Θες να εχεις ανοδο, με εξαιρεση τις ασκησεις που ενοχλουν το χερι, που εκει καλύτερα να εισαι συντηρητική και υπομονετική για την ωρα.\n17-07-20, 21:13 #41\nΑχιλλέα: Από εκεί ξεκίνησε, πήγε πίσω στην ωμοπλάτη κ όταν έφτασε μέχρι κάτω τον αγκώνα πήγα στον φυσικοθεραπευτή. ¨Ωμους δεν έκανα τόσο καιρό , ούτε ανοίγματα στήθους. Στην καθημερινότητα με πονούσε όταν το γύριζα ή το σήκωνα σε συγκεκριμένες γωνίες ή όταν έστρεφα το κεφάλι μου από την αντίθετη μεριά. Τώρα όσο γυμνάζομαι περισσότερο , πονάω λιγότερο!\nΦωτεινή: Έχω μια Huawei Body Fat Scale που συγχρονίζει με το κινητό. Η δικία σου σε δείχνει 31% ;;; Σε καμία περίπτωση δε φαίνεται να είσαι τόσο! Να έχει τέτοια απόκλιση κ η δικά μου κ τζάμπα να παιδεύομαι; Αν θυμάμαι καλά είχες κάνει dexa. Πόσο στοίχισε αν επιτρέπεται;\nΚωνσταντίνα: Ειλικρινά σε κιλά δε θέλω να κατέβω. Είμαι μια χαρά, μη σου πω ότι προ καραντίνας που ήμουν λιγότερα είχε αρχίσει να μη μου αρέσει αυτό που έβλεπα. Ειδικά στο πρόσωπο. Από Δευτέρα: θα γράφω κιλά στις ασκήσεις (εδώ δεν τολμάω να γράψω με αυτά που βλέπω να σηκώνετε εσείς κ θα κάνω περισσότερο διάδρομο στο τέλος Σήμερα πάντως η προπόνηση πήγε τέλεια!!!\nΧριστόφορε: Ωραίο το avatar κ ωραία ιδέα τα γεμιστά! Δεν έχω κάνει ποτέ με κιμά.\nΣας ευχαριστώ για τις προτάσεις. Σήμερα από το πρωί προσπαθούσα να βγάλω μια φωτό της προκοπής να σηκώσω για να καταλάβετε, αλλά τίποτα! Στο σπίτι δεν έχω ολόσωμο καθρέφτη κ στην είσοδο της πολυκατοικίας με τσακώσε το συνεργείο καθαρισμού να κάνω flex! Ήταν πολύ διακριτικοί κ χαμογέλασαν, αλλά εγώ έφυγα άρων-άρων!\nΥ.Γ Πώς κάνω multiquote ?\nΥ.Γ2 ακολουθεί το σεντόνι μου\n17-07-20, 21:17 #42\nΈντονα και υπογραμμισμένα αυτά που είχα πρόοδο\nGoblet squats: 4χ12\nΠρέσσα:4χ12 με έξτρα βάρος\nΑπαγωγοί μηχάνημα: 3χ12, 12 ,10\n30 λεπτά διάδρομος, γρήγορο περπάτημα με κλίση\nΣήμερα είχα μια απίστευτη ενέργεια κ δύναμη στο γυμναστήριο! Έσταζα ολόκληρη από ιδρώτα (σπάνιο για εμένα). Έφυγα πετώντας!\n100μλ παστεριωμένο ασπράδι\nΜοσχάρι κιλότο 118 (ευγενική χορηγία του πατέρα)\nΑσπράδι 50 μλ\nΚολοκυθάκι βραστό 100γρ\nΚάτι κρακεράκια που μοιάζουν με ρυζογκοφρέτες με γεύση blue cheese\n18-07-20, 00:20 #43\nΜπραβο για τη προοδο!\nΤο κριτσι κριτσι το βραδυ, όντως το εχεις καθιερωμενο\nMultiquote κανεις απο εδω:\nπατας αυτο για ολα τα μηνυματα που θες , και μετα αφου τα επιλεξεις ολα πατας: " reply with quote "\n18-07-20, 14:31 #44\nΤο φαντάστηκα, είναι απο τους πιο συνηθισμένους τραυματισμούς.\nΔοκίμασε να βάλεις και 1 άσκηση για τραπεζοειδή και πίσω δελτοειδή. Κανένα facepull σε τροχαλία που τα πιανει και τα 2.\nΔικέφαλο κάνε μόνο ό,τι άσκηση δεν σε πονάει, ρήξε τα κιλά και ανέβασε τις επαναλήψεις πχ 15-20 για να μη σε ζορίζει στον τένοντα.\n20-07-20, 13:10 #45\nΘα δοκιμάσω το facepull την Τετάρτη. Χωρίς να δω το post σου, σήμερα στην τροχαλία έκανα συντηρητικά χωρίς να ανεβάσω κιλά αλλά με πολλές επαναλήψεις. Νιώθω τον δικέφαλο φουσκωμένο χωρίς κανένα πόνο!\nΝα πω ότι σήμερα στο upper δεν έκανα κάτι ιδιαίτερο, ήμουν στα ίδια πέρα από τον δικέφαλο στο μηχάνημα που το ευχαριστήθηκα τσούκου τσούκου στο 15κιλο κ τους ώμους που έκανα κ τις 2 ασκήσεις με 12ρες επαναλήψεις άνετα. Διάδρομο έκανα 30λεπτο κ επειδή είχα κ διάφορες δουλειές μετά, έχω φτάσει ήδη τα 11.000 βήματα . Έβαλα κ το πρόγραμμά μου στο Jefit για να παρακολουθώ την πρόοδο στα κιλά αλλά ξεχνούσα να πατήσω τις ασκήσεις, μπερδεύτηκα με το πώς τα προγραμματίζεις ... Χαμός! Μου φαίνεται πως θα το κάνω old school με χαρτί κ μολύβι\nΤο cheat του Σαββάτου ήταν πάλι συμμαζεμένο κ ταπεινό, η Κυριακή μέσα σε θερμίδες κ macros.\nΤην Παρασκευή η ζυγαριά έδειξε ότι είχα μέσα στην τελευταία βδομάδα είχα χάσει 1,3 κιλά εκ των οποίων τα 0,8 ήταν λίπος κ τα 0,5 μυς. Όπως μου προτείνατε παραπάνω θα (προσπαθήσω) να αγνοήσω το τι μου λέει\n20-07-20, 21:01 #46\nΜοσχάρι κιλότο (στο αντικολλητικό σβησμένο με βαλσάμικο, μιαμ μιαμ)\nCLA (τι μαγικό ματζούνι είναι αυτό;;; Μου έκοψε την απογευματινή λιγούρα!)\nΦακές σούπα (από 50γρ ωμή) αυτό θα ήταν κανονικά για αύριο αλλά το λιμπίστηκα\nLast edited by DiDi; 20-07-20 at 21:11.\n21-07-20, 07:40 #47\nΦακές με ψαράκι the best combo <3\n21-07-20, 13:45 #48\nΠες τα χρυσόστομη που είχα τον χάζμπαντ από δίπλα να μου λέει "είσαι σοβαρή που έβαλες τον τόνο μέσα στη φακή;;;" Μούρλια ήταν , έκοβε η ψαρίλα κ είχα ένα πιάτο λιγότερο για το πλυντήριο\n21-07-20, 14:01 #49\nΑκριβώς! Εγώ συνήθως τρώω την φακή με σαρδέλα\n21-07-20, 14:21 #50\nΣτα σημερινά: Η προπόνηση Lower βγήκε μέτρια, χωρίς καμία πρόοδο κ με πολλά ΝΕΥΡΑ. Από το πρωί είχα , αλλά το γυμναστήριο δε βοήθησε να φύγουν (περίεργο). Είχα ένα μαύρο σύννεφο πάνω από το κεφάλι (σαν αυτό που έχουν στα παιδικά) κ έκφραση "μου έφαγε ο γαίδαρος το ψωμί" .\nΑν είχα κοιτάξει νωρίτερα το ημερολόγιο θα καταλάβαινα νωρίτερα το γιατί, όπως κ το τι έφταιγε που ένιωθα τόσο πεσμένη χθες κ σήμερα.\nΒλέποντάς με ο γυμναστής σήμερα μου είπε ότι έχασα σε κιλά , να μη χάσω άλλο και να βάλω μυς. Ειδικά ώμους. (Δε διαφωνώ). Πρότεινε να κατεβάσω επαναλήψεις κ να ανεβάσω κιλά.\nΝιώθω μπερδεμένη. Τελικά μήπως αντί για το λίπος , το ζήτημά μου είναι ότι απλά δεν έχω δουλέψει τους μυς αρκετά κ δεν φαίνονται στους τρίτους; Εγώ νιώθω το σώμα μου να "σφίγγει" .\nΤο υπεραναλύω λόγω ορμονών;\nΠάω να κάνω έναν ελαφρύ καφέ ...\ndidi hand.jpg (66.8 KB, 20 views)\nLast edited by DiDi; 21-07-20 at 15:03. Reason: add photo\n21-07-20, 16:30 #51\nΠρωτον, μια χαρα ειναι οι ορμονες σου :p Και ο ωμος σου επισης, απλά εχθρος του καλου το καλύτερο...\nΔευτερον, ναι, οταν σου γραφουμε πιο πανω να ανεβαινεις σε κιλα στο γυμναστηριο και σιγα σιγα να ανεβασεις και φαγητο αυτο εννοουμε , να μπουνε μυς.\nΜε το να ριξεις επαναληψεις διαφωνω. Θα ανεβασεις κιλα με τις επαναληψεις στο σωστο ευρος. Οι χαμηλές επαναλήψεις δεν ειναι η καλυτερη επιλογη για να αυξησεις τη μυικοτητα σου. Η υπερτροφια θελει την επαναληψη της.\nΟταν κολλησεις στα κιλα και πραγματικα δεν παει αλλο, τοτε ναι, ας δουλεψεις κύκλους δυναμη (λιγες επαναληψεις) και υπερτροφια.\nΠλην 3 εβδομαδων στη ζωη μου δεν εχω ριξει επαναληψεις, δεν ειχα ποτε θεμα με τα κιλα που σηκωνω.\n21-07-20, 19:10 #52\nΠολλες φορες νομιζουμε οτι πρεπει να χασουμε λιπος αλλα στην ουσια αυτο που μας λειπει ειναι η μυικοτητα ακομα και λιπος να εχανες εξτρα παλι το αποτελεσμα δεν θα σου αρεσε..!\nΒαζωντας μυικη μαζα θα δειξεις πολυ διαφορετικη και καλυτερη προφανως..\nΟσον αφορα την προπονηση θα συμφωνησω με την Κωσνταντινα αν κυριος σκοπος ειναι η υπερτροφια δεν θα προτεινα να πεσεις κατω απο 8 επαναληψεις αντε βαρια 6, δυναμωνοντας ναι θα βαλεις μαζα αλλα οχι βαλτιστα επισης αυξανοντας την μυικη σου μαζα θα δυναμωσεις αλλα οχι βελτιστα επισης αλλα θα δυναμωσεις..\nΟταν μιλαμε για προοδο εννοουμε βαση του συγκεκριμενου ευρους που δουλευεις δεν γινεται παντα να ανεβαζεις κιλα υπαρχουν και αλλοι τροποι να προοδευεις.. εσυ εχεις το προσον να δυναμωσεις πιο γρηγορα σαν αρχαρια παντως..\nΑλλα ολα αυτα που λεμε περι προπονησης θελει και φαι ε? με το να εισαι μονιμως υποθερμιδικα να κινεισαι για μηνες ετσι περιμενωντας αποτελεσμα η ενεργεια σου θα ειναι πολυ χαμηλη για να ανταπεξελθεις στο γυμναστηριο\n22-07-20, 14:44 #53\nΕυχαριστώ για τις απαντήσεις κ για το πώς κάνω multiquote\nΣτα κιλά νιώθω κολλημένη γιατί δε σηκώνω αυτά που σήκωνα προ τραυματισμού. Που πάλι για να πούμε την αλήθεια, πάλι δεν ήμουν ικανοποιημένη. Ακόμα κ στο γυμναστληριο μου είχαν πει ότι μετά από τόσο καιρό έπρεπε να μπορούσα περισσότερα.\nΑρχίζω να πιστεύω ότι όντως το πρόβλημα βρίσκεται στο φαϊ. Τι μπορώ να κάνω όμως για να το διορθώσω; Κοίταξα το MyfitnessPal ότι οι θερμίδες συντήρησής μου είναι στις 1630 (πιστεύω πως είμαι στο Lightly Active). Δεν είμαι πολύ υποθερμιδικά, αλλά δε μετράω τις θερμίδες από την άσκηση.\nΣήμερα πήγε πολύ καλά πάντως κ θα τα γράψω παρακάτω.\n22-07-20, 14:50 #54\nΤο φιτνεσπαλ βγάζει λάθος τις θερμίδες. Είναι καλό για να μετράς το φαΐ αλλά όχι για να βρίσκεις θερμίδες συντηρήσεις κτλ.\nΌποτε βρες μέσα από το φορούμ κάποιες εξισώσεις που υπάρχουν για αυτόυς τους υπολογισμούς και μετά βλέποντας και κάνοντας.\nΔηλαδή αν πχ σου βγει συντήρηση 1800, αναιβαζε σταδιακά θερμίδες και παρακολουθα το βάρος σου καθημερινά, γιατί οι αριθμοί και οι εξισώσεις δεν είναι απόλυτοι. Είναι ένας μπούσουλας για να ξεκινάμε από κάπου.\nΌποτε βρες τις πραγματικές θερμίδες συντήρησης με παρακολούθηση βάρους, μείνε εκεί ένα διάστημα και μετά σιγά σιγά αναιβασε.\n22-07-20, 15:07 #55\nΧθες το βράδυ ήμουν ένα κουρέλι, έφτασα τα 15.500κάτι βήματα κ κατέληξα με τη θερμοφόρα στην κοιλιά κ το κλιματιστικό ανοιχτό. Από διατροφή πήγε μια χαρά με 1.493 θερμίδες, Π: 131, Υ: 149, Λ: 43.\nΣήμερα το upper πήγε σούπερ! Είχα πάρει κ μια multi βιταμινούλα της My Protein με το πρωινό.\n10 λεπτά περπάτημα στον δρόμο\nΠιέσεις στήθους: 3χ12 με το έξτρα βάρος της προηγούμενης φοράς!\nΑνοίγματα στήθους: 3χ12 (άνετα, θα πάρω το επόμενο βαράκι)\nLat pulldown 3x10 (μόνο με 2 πλάκες να δω πώς θα πάει)\nΚάμψεις στο μηχάνημα: 3χ10\nεκτάσεις τρικεφάλων στην τροχαλία 3χ12\nμήπως να βάλω κ κάτι ακόμη, να δω πώς πάει;\nπλάγιες εκτάσεις με αλτήρες 3χ12\nΠιέσεις ώμων με αλτήρες 2χ 10\nΠιέσεις ώμων σε μηχάνημα 2χ 10 (αυτό ήταν πρόταση της γυμνάστριας αντί για τους αλτήρες. Νομίζω πως προτιμώ τους αλτήρες)\nΚάτω: 1χ10 (δεν τραβούσε κ δε ρισκάρω να μαι πάλι με τη θερμοφόρα!)\n25 λεπτά διάδρομος γρήγορος και άλλα 10 λεπτά χαλαρά μέχρι το σπίτι\nΤο facepull ήθελα να το δοκιμάσω, αλλά την επόμενη φορά για να μην τα κάνω όλα μαζεμένα κ δεν ξέρω μετά τι έφταιξε αν πονάω.\nΗθικό ακμαιότατο! Ψυχολογία ανεβασμένη! Δεν κινδυνεύει κανενός η σωματική ακεραιότητα , οπότε πάω να κάνω κανονικό καφέ!\n22-07-20, 18:00 #56\nαυτο δεν ειναι κολλημα αν υπαρχει περιοριστικος παραγοντας.\nΓια να ανεβαινεις σε κιλα πρεπει να ζοριστείς,\nγια να προστατεψεις το χερι σου δεν πρεπει να ζοριστεις. Ερχονται σε αντιθεση αυτα.\nΛιγη υπομονη , να ηρεμησει το χερι και μετα θα δωσεις πονο.\nΜπορεις να εστιασεις σε ποδια/ πλατη ως τοτε.\nΓια τη θερμοφορα , περαστικά, αφου αντέχεις μεσα στο κατακαλόκαιρο... Εγω τη βγαζω με παυσιπονα , εχω εγκαταλειψει τις φυσικες μεθοδους :p\n22-07-20, 21:04 #57\nΧριστόφορε το είχα μελετήσει το άρθρο αλλά στις αρχές, οπότε θα το ξαναδω. Φοράω κ smartwatch που μπορεί να μην είναι 100% αξιόπιστο αλλά μου δίνει μια ιδέα του τι ξοδεύω. Συνήθως είναι μεταξύ 1500 με 1700.\nΜε φέρνεις στα ίσα μου Κωνσταντίνα! Πρέπει να κάνω υπομονή κ όπως λες να δώσω βάση σε αυτά που μπορώ. Η πρέσσα μου πάει κάθε φορά κ καλύτερα κ κρατιέμαι για να μην το παρακάνω.\nΔεν πήρα παυσίπονο μόνο κ μόνο γιατί είχα πάρει μπόλικα για το χέρι . Οπότε ζεστή καλτσούλα κ θερμοφόρα.\n22-07-20, 21:13 #58\nΤσιπούρα ψητή 150γρ\n3 καλαμποκογκοφρέτες (ή όπως στο καλό λέγεται στα ελληνικά)\n1φέτα νουνού light\nΚοτόπουλο στήθος (135γρ)\nΠατάτα βραστή (200γρ ωμή)\nΚ φυσικά... True bites\nΈχω 50 cal περιθώριο, λίγο χαμηλά είμαι σήμερα σε υδατάνθρακα κ λίπη οπότε μπορεί να τσιμπήσω κάτι ακόμα?\n23-07-20, 13:03 #59\nΠρέσσα:4χ12 με έξτρα βάρος (μπορώ κι άλλο ,αλλά κρατιέμαι...)\nΕκτάσεις τετρακεφάλων: 1χ12- 2χ10 με έξτρα βάρος (τις είχα άνετα)\nHamstring curls: 1χ12-2χ10 με έξτρα βάρος (δεν τις είχα άνετα)\nΠροσαγωγοί μηχάνημα: 1χ12, 1χ10 με έξτρα βάρος, το ξανακατέβασα για το τελευταίο σετ 1χ10, δεν?\nΑπαγωγοί: 1χ12,2χ10 με έξτρα βάρος (το είχα)\nΚοιλιακοί : 3χ20\nΠλάγιοι κοιλιακοί: 2χ15\nQuestion of the day: Υπάρχει κάποιος "κανόνας" ότι πρέπει να ανεβαίνουν τα βάρη ταυτόχρονα κι ανάλογα, σε ασκήσεις π.χ απαγωγών-προσαγωγών; Γιατί είδα ότι οι τετρακέφαλοί μου κ οι απαγωγοί αντέχουν αλλά τα "ζευγαράκια" τους όχι. Πειράζει να ανεβάσω σε αυτές αλλά όχι στις άλλες που δεν μου βγαίνει;\nΥ.Γ χθες τελικά άλλαξα τη βραδινή πατάτα με μια κυπριακή πίτα κ light μαγιονέζα-κέτσαπ, macros,θερμίδες όλα καλά. Πέρα από την κατώτερη διατροφική της αξία...το απόλαυσα πιο πολύ κι από πιτόγυρο κ μου έμεινε κ η πατάτα για σήμερα!\n23-07-20, 13:12 #60\nΓενικοτερα στα σημεια αυτα που αναφερεις οπως και στα χερια ειναι πιο δυσκολο να προοδευεις με βαση το βαρος συνεχεια εδω ειναι που θα παιζεις με τις επαναληψεις αν βγαλεις σε ολα τα σετ το οριο επαναληψεων που εχεις βγαλει τοτε θα ανεβασεις και βαρος η οποια αυξηση θα ειναι μικρη!\nΠροοδος δεν σημαινει μονο αυξηση βαρους αλλα και αυξηση επαναληψεων με το ιδιο βαρος, καλυτερη εκτελεση,περισσοτερα σετ με το ιδιο βαρος.. επισης δεν χρειαζεται να ανεβασεις σε ολα τα σετ που εχεις βαρος αν δεν βγαινει ( αν μπορεις το κανεις αλλα δεν θα μπορεις συνεχεια στην πορεια )\nπ.χ εκανες καθισμα σημερα 3χ12 40κιλα την αλλη βδομαδα μπορει να κανει 42.5κιλα 1χ12 και 40 2χ12 ειναι προοδος.. ακομα και 1 επαναληψη παραπανω απο την προηγουμενη φορα ειναι προοδος το θεμα ειναι οτι μην πας και κανεις απλα σε 1 σετ παραπανω βαρος η 1 επαναληψη παραπανω επιτηδες αν δεις οτι βγαινει παραπανω πιεζεις και παραπανω!\nΠολυ ωραιο το βραδινο μου ανοιξες την ορεξη


Τι λαχανικά να σπείρετε το Μάρτιο; - Agro-House\n> Νέα> Τι λαχανικά να σπείρετε το Μάρτιο;\nΤι λαχανικά να σπείρετε το Μάρτιο;\nΚαλές σπορές να έχετε! Η άνοιξη έρχεται σιγά σιγά και οι κηπουροί ανα την Ελλάδα και τον κόσμο πιάνουν δουλειά.\nΑς δούμε τι μπορείτε να σπείρετε το Μάρτη στους κήπους και τα πρόχειρα θερμοκήπια σας. Λέω πρόχειρα γιατί θερμοκήπιο φτιάχνεις και με ενα κομμάτι διαφανές πλαστικό που βρίσκεις στα μαγαζιά με είδη οικιακής χρήσης. Δηλαδή ακόμα και με σακούλες φορεμένες σε τελάρα φτιάχνεις. Φαντασία και θέληση να υπάρχει.\nΚαλές σπορές να έχετε!


Basketblog.gr | NBA | NBA | Σεβασμός σε όσους πετυχαίνουν τα όνειρα τους!\nΣεβασμός σε όσους πετυχαίνουν τα όνειρα τους!\nΟ Γιάννης Αντετοκούνμπο κατάφερε αυτό που είχε βάλει ως στόχο από μικρός. Από τον Φιλαθλητικό και ως αδύνατο παιδί το είχε δηλώσει ότι θα παίξει στο ΝΒΑ και θα πάρει κάποτε τον τίτλο. Σεβασμός λοιπόν σε όσους υλοποιούν όσα οραματίζονται...\n21.07.2021 12:22 / Γιάννης Γεωργακόπουλος\nΟ Γιάννης Αντετοκούνμπο τα κατάφερε και από τα ξημερώματα της Τετάρτης 21 Ιουλίου 2021 «έγραψε» την δική του ιστορία.\nΜία ιστορία που δεν αφορά μόνο τον χώρο του μπάσκετ και τον αθλητισμό γενικότερα, αλλά έχει και άμεσο αντίκτυπο στον κοινωνικό τομέα. Στην ζωή, η οποία σε όλους, άλλοτε λιγότερο άλλοτε περισσότερο, βάζει εμπόδια και δεν είναι (πάντα) στρωμένη με ροδοπέταλα.\nΈνα παιδί που όπως έχει δηλώσει δεκάδες φορές πέρασε πολύ δύσκολα παιδικά χρόνια. Δεν είναι δα και εύκολο να είσαι παιδί διαφορετικού χρώματος στην Ελλάδα, αφού τα στερεότυπα και τα φαινόμενα ρατσισμού δυστυχώς υφίστανται ακόμα και τώρα, Πόσο μάλλον τα παλιότερα χρόνια, όταν τα αδέρφια Αντετοκούνμπο ήταν μικρά παιδιά, αλλά γεμάτα όνειρα, φιλοδοξίες και πίστη ότι θα γευτούν ένα καλύτερο…αύριο. Και να που τα κατάφεραν.\nΟ Γιάννης Αντετοκούνμπο ήταν αδύνατο παιδάκι, όταν δήλωσε ότι θα παίξει στο ΝΒΑ και θα πάρει τον τίτλο. Φορούσε την φανέλα του Φιλαθλητικού, από όπου τον είδαν στον «μαγικό κόσμο» του παγκοσμίου μπάσκετ και τον «τσίμπησαν» με συνοπτικές διαδικασίες.\nΌλα αυτά που κατάφερε, με αποκορύφωμα τον χθεσινό θρίαμβο (μόλις στα 26 χρόνια του) είναι αποτέλεσμα σκληρής δουλειάς. Εντούτοις το κυριότερο είναι ότι δεν παράτησε ποτέ τα όνειρα του και τον κόπο του. Σίγουρα θα ένιωσε απογοήτευση, όπως όλοι στην ζωή μας κάποια στιγμή, αλλά πάντα είχε στο μυαλό του το «δαχτυλίδι». Και να που το πήρε…\nΟπότε σεβασμός σε όποιον καταφέρνει να υλοποιήσει τα όνειρα του. Το αν είναι λευκός, μαύρος, κίτρινος ή οτιδήποτε είναι απλά μία λεπτομέρεια, που δεν είναι καν σημαντική, για να σταθείς σε αυτή.\nΟ Γιάννης Αντετοκούνμπο και η ιστορία του πρέπει να διδάσκονται στα σχολεία. Θα είναι ένα εξαιρετικό μάθημα για τα μικρά παιδιά, τα οποία στην εποχή μας «βομβαρδίζονται» από λανθασμένα πρότυπα και επηρεάζονται, όντας σε μικρή και «τρυφερή» ηλικία.\nΟ Γιάννης θα ήταν ένα καλό ερέθισμα για ένα μικρό παιδί. Άνθρωποι σαν τον Γιάννη ΕΠΙΒΑΛΛΕΤΑΙ να είναι πρότυπα και ινδάλματα για μικρούς και μεγάλους. Να σου θυμίζουν σε κάθε δυσκολία, σε κάθε στραβή, ότι δεν πρέπει ΠΟΤΕ να τα ΠΑΡΑΤΑΣ. Άλλωστε η ζωή είναι ένας μεγάλος και ασταμάτητος αγώνας.\nΚαι τέλος αυτό που προσωπικά με εξοργίζει είναι ότι κάποιοι θυμήθηκαν σήμερα τον Γιάννη. Έτσι κύριε Τσιάρτα; Έτσι κύριε Άδωνι Γεωργιάδη; Ο Γιάννης πάντα ήταν, είναι και θα είναι ο καλύτερος εκπρόσωπος της Ελλάδας. Είτε το θέλετε, είτε όχι. Μην εστιάζετε λοιπόν στο χρώμα του δέρματος ή στο ότι είναι μισός Νιγηριανός και μισός Έλληνας.\nΣίγουρα είναι περισσότερο…Έλληνας από εσάς!!!\nΕπιστρέφουν στην Ελλάδα οι πρωταθλητές Αντετοκούνμπο\nΓ.Αντετοκούνμπο: «Να δώσω ελπίδα σε όσους κυνηγούν τα όνειρα τους»\nΠανηγύρισε τον τίτλο ο Γιάννης μαζί με την μητέρα του (+video)


Η νέα μόδα στη Σοφοκλέους, όπως με πληροφορούν... σαυροειδή της συνομοταξίας μου, αφορά στις συμφωνίες μεταξύ ”λόμπι” για απεγκλωβισμό από συγκεκριμένες μετοχές.\nΚατά τις ίδιες πηγές, συνήθως καλά ενημερωμένες και ασφαλώς έμπειρες στο ...άθλημα, το ”λόμπι” που παίζει το ρόλο του... σωτήρα (με σημαντικό βέβαια ίδιον όφελος) προσφέρει στους ”εγκλωβισμένους” ... συναδέλφους, μετοχές μιας άλλης εταιρίας στην οποία διαθέτει σημαντική ισχύ και εν συνεχεία λαμβάνει τον έλεγχο του πακέτου των μετοχών που έχει το εις ανάγκη ευρισκόμενο λόμπι στην εταιρία στην οποία έχει δημιουργηθεί το πρόβλημα.\nΕτσι και οι συναλλαγές με μετρητά αποφεύγονται και οι πωλήσεις του ενός ”λόμπι” στο... κεφάλι του άλλου. Λέγεται οτι το έργο έχει παιχθεί ήδη σε... περιπετειώδη εταιρία συμμετοχών που είδε την τιμή της να αυξάνει δραστικά το τελευταίο διάστημα χάρη στον ευεργετικό...Άξονα των ”λομπι” (για να μη μιλήσουμε και για την επίσημη παρουσία άλλων ”σέξι” επενδυτών).\nΛέγεται επίσης, οτι έπεται συνέχεια σε trendy εισηγμένη, γνωστή για τα πολυάριθμα brands που εμπορεύεται, αλλά και για την έντονη παρουσία των βασικών της μετόχων σε κοσμικά ”στέκια” μάλλον νεανικού χαρακτήρα.


Ισοπαλία στον Παραπόταμο\nΣάββατο 22 Φεβρουαρίου 2014 21:26\nΑπό ένα γκολ και έναν πόντο μοιράστηκαν Κεραυνός Παραποτάμου και Ηρακλής Λάρισας, καθώς η μεταξύ τους αναμέτρηση τελείωσε με το ισόπαλο 1-1. Οι φιλοξενούμενοι, ήταν αυτοί που κατάφεραν να προηγηθούν στο σκορ, ωστόσο δεν κατάφεραν να κρατήσουν αυτό το αποτέλεσμα και έτσι ισοφαρίστηκαν.\nΣυγκεκριμένα, στο 30ο λεπτό ο Χατζής έβγαλε μια σέντρα και βρήκε τον Θεοδώρου στην περιοχή, που με πλασέ από κοντά έκανε το 0-1. Στο 78’ ο Ηρακλής θα μπορούσε να καθαρίσει το παιχνίδι, όταν ο Σάββας βγήκε τετ α τετ, αλλά έστειλε την μπάλα άουτ. Έτσι, στο 83’ ο Παραπόταμος κατάφερε να κάνει το 1-1, όταν ο Σαΐτης με σουτ έξω από την περιοχή, κέρδισε τον Κιόρογλου και ισοφάρισε για την ομάδα του.\nΤέλος, να σημειωθεί, ότι ο τεχνικός του Ηρακλή Λάρισας, Τάκης Παραφέστας, λόγω αρκετών ελλείψεων, αναγκάστηκε να βάλει τον τερματοφύλακα της ομάδας, Μαγαζιώτη ως αλλαγή στο παιχνίδι, στην θέση του Χατζή και έτσι ο πορτιέρο της ομάδας, αναγκάστηκε να παίξει «μέσα».\nΚεραυνός Παραποτάμου(Ζήσης Ζιάγκας): Αδάμος, Ζυγοροδήμος, Καραούλης, Δαλακώνης, Ναΐμ, Παππάς(46’ Σαΐτης), Βασίλεβ(46’ Κουκουτσέλος), Πάσχος, Κανταρίνος Θ., Σερίφης Τρ., Καπετάνιος.\nΗρακλής Λάρισας(Τάκης Παραφέστας): Κιόρογλου, Βάσσος(70’ Λουκανίκας), Ντελόπουλος, Κοτούμπας, Παραφέστας, Τσέλιγκας, Κόλιας(55’ Μέκρας), Θεοδώρου, Χατζής(80’ Μαγαζιώτης), Σάββας, Φιλίππου.


Βαγγέλης Χατζηγιαννίδης, συνέντευξη › diablog.eu\nΣτις 26 Μαρτίου, 21 και 24 Απριλίου 2017, πάντα στις 11:00 π.μ., παίζεται το νεανικό θεατρικό έργο του Βαγγέλη Χατζηγιαννίδη «Στην οθόνη φως» στο Schlosspark Theater του Βερολίνου. Η Σοφί Πέρσιγκελ συναντήθηκε με τον συγγραφέα μετά τη γερμανική πρεμιέρα και του έκανε μερικές ερωτήσεις. Η μητέρα της, η Μπέα Πέρσιγκελ, είχε παραστεί στις πρόβες της παραγωγής και είχε περιγράψει στο diablog.eu τη σκηνοθετική εξέλιξη του έργου.\nΠώς αναπτύχθηκε η ιδέα για το έργο αυτό;\nΕκείνο που έβαλα ως στόχο ξεκινώντας να γράψω το «Στην Οθόνη Φως» ήταν να γεννηθεί ένα έργο που θα μιλάει για το καλό χωρίς να ηθικολογεί, που θα περνάει στους (νεαρούς) θεατές ένα μήνυμα δικαιοσύνης χωρίς να γίνεται δασκαλίστικο και κουραστικό. Μια ιστορία που βάζει τους πρωταγωνιστές μπροστα σε ένα ηθικό δίλημμα ήταν, λοιπόν, η αρχική σκέψη. Μια ιστορία σημερινή, καθημερινή, αλλά ωστόσο ακραία, πιστευτή αλλά και μεταφυσική.\nΣτο πρωτότυπο κείμενο δίνετε φειδωλές σκηνοθετικές οδηγίες. Σας άρεσε η γερμανική μεταφορά;\nΠάντοτε στα έργα μου δίνω λιτότατες σκηνοθετικές ιδέες. Χρειάζεται χώρος και για τον άλλο (άλλους) καλλιτέχνη που θα καταπιαστεί με το συγκεκριμένο κείμενο, χώρος για δημιουργική φαντασία. Η ομάδα YAS έσκυψε με αγάπη πάνω στο έργο μου, έψαξε στα «υπόγεια» του κειμένου, και είμαι ευγνώμων για αυτό.\nΟ Βαγγέλης Χατζηγιαννίδης με την ομάδα του YAS, ©Theaterverlag Hofmann-Paul\nΗ μουσική και τα βίντεο αποτελούν σημαντικό μέρος της παράστασης της θεατρικής ομάδας YAS. Διαφέρει με τα στοιχεία αυτά ριζικά από την παραγωγή στην Αθήνα;\nΝαι, μιλάμε για δυο εντελώς διαφορετικές παραστάσεις, όπως θα ήταν ίσως και αναμενόμενο. Στην παράσταση της Αθήνας (Onassis cultural centre) οι βιντεοπροβολές λειτουργούσαν διαφορετικά, επρόκειτο ουσιαστικά για ζωντανή λήψη των ηθοποιών την ώρα που έπαιζαν, στις οθόνες εμφανίζονταν κάθε φορά λεπτομέρειες από τη ζωντανή τους έκφραση. Η χρήση της μουσικής ήταν επίσης αρκετά πιο περιορισμένη σε σχέση με τη γερμανική παράσταση. Εντύπωση μου έκανε πάντως ότι, σε γενικές γραμμές, και τα δύο κοινά γελούσαν στα ίδια σημεία του έργου.\nΣτο πρωτότυπο κείμενο έχουμε πέντε πρωταγωνιστές. Ο σκηνοθέτης του YAS έπλασε από τα συμφραζόμενα άλλο ένα πρόσωπο και έβαλε μάλιστα στο πλάι του ακόμη ένα. Πρόκειται για τον καίριο ρόλο του «σπασίκλα», που έχει την επιλογή να εκθέσει ή μη τη δασκάλα. Πώς βρήκατε την παρέμβαση αυτή;\nΠαρότι τα λιγοστά γερμανικά μου δεν μου επέτρεψαν να κατανοήσω πλήρως τα λεγόμενα των δύο εμβόλιμων ρόλων, αισθάνομαι ότι οι σύντομες εμφανίσεις τους ενδιαμέσως των σκηνών πρόσθεσαν μερικές στιγμές ζωντάνιας στην παράσταση – το κοινό, πρόσεξα, γέλασε με ορισμένες ατάκες τους και ίσως έτσι πλούτισε η πινακοθήκη με τα πρόσωπα μαθητών που δίνει το έργο στο πρωτότυπο.\nΟ Βαγγέλης Χατζηγιαννίδης με την Σοφί Πέρσιγκελ, ©Theaterverlag Hofmann-Paul\nΉσασταν παρών και ζήσατε τις αντιδράσεις του κοινού στη γερμανική πρεμιέρα στο Βερολίνο. Το κοινό αντέδρασε έντονα στη μαθητική αργκό, στην αισχρολογία. Διέφεραν πολύ οι αντιδράσεις αυτές από εκείνες στην Αθήνα;\nΑυτό που θυμάμαι από την παράσταση της Αθήνας ήταν ότι το νεανικό/μαθητικό κοινό αντιδρούσε πολύ φυσιολογικά ακούγοντας από τη σκηνή τη γλώσσα που χρησιμοποιεί και στην καθημερινότητά του. Εκείνοι που αισθάνονταν ίσως λίγο αμήχανα ήταν οι καθηγητές που συνόδευαν σε κάποιες παραστάσεις τις τάξεις τους. Παρόλα αυτά η «ελεύθερη» γλώσσα του κειμένου δεν απέτρεψε τους καθηγητές από το να συστήνουν αργότερα την παράσταση σε άλλους συναδέρφους τους. Ίσως γιατί ήταν εμφανές ότι το συνολικό εξαγόμενο, η αίσθηση που αποκομίζουν τελικά οι θεατές μαθητές, είναι απολύτως «κατάλληλη για ανηλίκους».\nΚύριο πρόσωπο του έργου είναι ο Χάρης, ένα άτομο ψυχολογικά πολύ ειδικό και ενδιαφέρον. Τον διέπει η τάση εξουσιασμού και χειραγώγησης των άλλων. Πιστεύει ότι είναι ξεχωριστός. Το αίσθημα της ανωτερότητας του βγαίνει ωστόσο αρνητικό, ακριβώς γι αυτό οι άλλοι τον αποκλείουν από την παρέα τους. Κινεί τα νήματα και κάνει τους συμμαθητές του να βάλουν στο στόχαστρο μια συγκεκριμένη δασκάλα. Για να περιγράψετε αυτόν τον χαρακτήρα και τη συμπεριφορά του απαιτείται μια βαθύτερη κατανόηση της ψυχολογίας του. Από πού πηγάζουν οι γνώσεις αυτές;\nΣυμφωνώ με την περιγραφή που δίνετε στο κεντρικό αυτό πρόσωπο. Θα συμπλήρωνα μονάχα ότι αυτό το ιδιαίτερο χαρακτηριστικό του, να είναι σε θέση δηλαδή να μανιπουλάρει αντιδράσεις και συμπεριφορές άλλων ατόμων, βρίσκει στο τέλος του έργου, την πιο ιδανική εφαρμογή. Ο Χάρης αποφασίζει να γίνει σκηνοθέτης! Ίσως και όλη αυτή η ιστορία που παρακολουθήσαμε να ήταν για αυτόν ένα είδος πρόβας, για ένα φιλμ που ενδεχομένως να σκηνοθετήσει στο μέλλον. Έτσι, η ιδιότητα αυτή μπορούμε να πούμε ότι στο τέλος γίνεται «χάρισμα». Και ο Χάρης θα γίνει σίγουρα ένας χαρισματικός σκηνοθέτης. Κρίμα που το έργο τελειώνει προτού το δούμε να συμβαίνει.\nΣυνέντευξη: Sophie Persigehl/Βαγγέλης Χατζηγιαννίδης. Φωτό: Theaterverlag Hofmann-Paul, DERDEHMEL/Urbschat (Teaser).\nΕτικέτες: Übersetzung, Βερολίνο, Berlin, Deutschland, Martin Scharnhorst, μετάφραση, Theater, συνέντευξη, Premiere, Βαγγέλης Χατζηγιαννίδης, Μάρτιν Σάρνχορστ, πρεμιέρα, YAS, ελληνογερμανικές πολιτιστικές σχέσεις, deutsch-griechische Begegnungen, Hatziyannidis, Scharnhorst, Jugendtheater, Schlosspark Theater, Stefan Kleinert, νεανικό θέατρο, Στέφαν Κλέινερτ\n« Και στο τέλος η Αλεξάνδρεια\ndocumenta 14: «Μαθαίνοντας από την Αθήνα» »


sociologyalert: Μια συγκινητική ιστορία με τον Γέροντα Παΐσιο στρατιώτη στο Αγρίνιο\nΜια συγκινητική ιστορία με τον Γέροντα Παΐσιο στρατιώτη στο Αγρίνιο\nΣαν σήμερα «εκοιμήθη» ο Γέροντας Παΐσιος- Μια συγκινητική ιστορία από την παρουσία του ως στρατιώτη στο Αγρίνιο.\nΟ Γέροντας Παΐσιος, υπήρξε ένας ενάρετος αγιορείτης μοναχός που με την ζωή και το έργο του βοήθησε πολλούς πιστούς και που τα γραπτά του θεωρούνται από πολλούς ως προφητείες για τα χρόνια απου ακολούθησαν, ειδικότερα για τα χρόνια της κρίσης.\nΤο 2015, η Οικουμενική Σύνοδος τον ανακήρυξε Άγιο (Άγιος Παΐσιος ο Αγιορείτης). Κοιμήθηκε στις 12 Ιουλίου. To agrinionews.gr αναδημοσιεύει μια διήγηση απ’ όσα ανέφερε ο Γέροντας Παΐσιος σε μια παρέα Αγρινιωτών που τον συνάντησαν στο Άγιο Όρος.


Καθαρίστε το blog σας απο σκουπίδια – Cerebrux\nΚαθαρίστε το blog σας απο σκουπίδια\nDate: 30-01-2010Author: Salih 0 Σχόλια\nΜε την έλευση του WordPress 2.6, θεσπίστηκε ο μηχανισμός «post revisions». Ο μηχανισμός αυτός κρατάει ανά τακτά διαστήματα ένα αυτόματο back up του κειμένου την ώρα που γράφεται ένα νέο post. Επίσης, κάθε φορά που πατάτε «Αποθήκευση» κάποιου post, μια αναθεώρηση εγγράφεται στη βάση δεδομένων. Είναι ουσιαστικά ένα ιστορικό με διαφορετικές «εκδόσεις» του post σας. Έτσι αν κάτι δεν σας αρέσει ή κόπηκε η σύνδεσή σας με το wordpress είναι πολύ πιθανό με αυτό τον μηχανισμό να βρείτε μεγάλο ποσοστό του κειμένου σας άθικτο.\nΤι γίνεται όμως όταν έχετε ολοκληρώσει το post σας, το δημοσιεύετε και δεν ξανά ασχολείστε με αυτό. Δυστυχώς αν για παράδειγμα σε ένα post έχετε 20 revisions μετά από την δημοσίευση του αυτά παραμένουν στη βάση δεδομένων σας.Φανταστείτε ότι με τον καιρό όσο μεγαλώνει ο αριθμός των άρθρων που έχετε δημοσιεύσει στο blog σας τα «post revisions» θα κρατάνε σημαντικό χώρο στη βάση δεδομένων σας και το blog σας να μην έχει την ταχύτητα που θα θέλατε.\nΑν δεν επιθυμείτε αυτή τη λειτουργία μπορείτε να την απενεργοποιήσετε εύκολα με την προσθήκη μιας γραμμής στο wp-config.php αρχείο, που βρίσκεται στον κατάλογο εγκατάστασης του WordPress σας :\nΗ απενεργοποίηση όμως, κατά την άποψή μου δεν είναι καλή ιδέα. Προτιμότερο είναι να διαγράφεται τα «post revisions» μία φορά τον μήνα. Ο ευκολότερος τρόπος είναι να έχετε εγκατεστημένο στο blog σας το WP-DBManager plugin. το συγκεκριμένο plugin θα προσθέσει μερικά εργαλεία στο Dashboard του wordpress σας για διαχείριση της βάσεις δεδομένων σας.\nΠηγαίνουμε στην επιλογή «Run SQL Query» και εκτελούμε την παρακάτω εντολή :\nΑυτό θα αφαιρέσει όλες τις μέχρι τώρα «αναθεωρήσεις» από τη βάση δεδομένων σας, καθιστώντας την μικρότερη.\nΣΗΜΕΙΩΣΗ: Αν δεν είστε σίγουροι τι κάνετε, φροντίστε τουλάχιστον να δημιουργήσετε πρώτα ένα αντίγραφο ασφαλείας της βάσης δεδομένων.\nΠροηγούμενο Προηγούμενο άρθρο: Αλληλεπίδραση με το Desktop του μέλλοντος\nΕπόμενη Επόμενο άρθρο: KDE, Gnome, Softpedia and 2click Update.


Αναζητείται star για το Dancing - Ειδήσεις Newsit.gr\nNewsit / Media / Αναζητείται star για το Dancing\nΑναζητείται star για το Dancing\nΔημοσιεύθηκε: 31.03.2010 | 19:32\nΕκτός ο Κώστας Σόμμερ λόγω ατυχήματος στην πρόβα.\nΉταν λογικό με τις τηλεθεάσεις που έκανε το «Dancing with the stars» να τους… ματιάσουν τους stars! Έτσι, μετά το ατύχημα του Σταμάτη Γαρδέλη που στην πρόβα τζενεράλε έπεσε και χτύπησε με αποτέλεσμα στην πρεμιέρα του talent show να χορέψει με γύψο στο χέρι, σειρά –δυστυχώς!- είχε ο Κώστας Σόμμερ. Κατά τη διάρκεια της πρόβας, ο ηθοποιός έπεσε και χτύπησε στο πόδι του και μεταφέρθηκε εσπευσμένα στο νοσοκομείο.\nΟι γιατροί διαπίστωσαν ελαφρές κακώσεις αλλά του απαγόρευσαν να το κουράσει, καθότι ήταν ήδη επιβαρυμένο από παλαιότερα ατυχήματα που είχε υποστεί ο ηθοποιός. Έτσι, είναι σίγουρο ότι στο ερχόμενο live του «Dancing with the stars», την Κυριακή του Πάσχα, ο Σόμμερ θα απουσιάζει.\nΣύμφωνα με έγκυρες πληροφορίες του Newsit, τα στελέχη του ΑΝΤ1, μετά και τη γνωμάτευση των γιατρών μάλλον θα την… χαρίσουν στον Σόμμερ για το επόμενο live που σημαίνει ότι δεν θα διαγωνιστεί αλλά δεν θα αντικατασταθεί, αφού μπορεί να συμμετάσχει κανονικά από το μεθεπόμενο.\nΠάντως, θα ήταν… φρόνιμο, αν οι υπεύθυνοι του ΑΝΤ1 είχαν και κάποιον αναπληρωματικό… star στα καμαρίνια γιατί αν –φευ!- συνεχίσουν τα ατυχήματα, σε λίγο θα αναγκαστούν να χορέψουν οι κριτές! Και να δείτε τι τηλεθεάσεις θα έκαναν ορισμένα ιδιαίτερα πρόσωπα αν τους βλέπαμε να χορεύουν… ό,τι χορό και να επέλεγαν!\nΤέλος, σύμφωνα με τις ίδιες έγκυρες πληροφορίες του Newsit, στο live της Κυριακής οι άντρες διαγωνιζόμενοι με τη συνοδεία των γυναικών stars σε αυτό το live θα διαγωνιστούν στο βαλς, ενώ οι γυναίκες διαγωνιζόμενες με τη συνοδεία των αντρών stars θα διαγωνιστούν στο τζάιβ (πληροφοριακά είναι γρήγορος χορός που συνδυάζει πολλά είδη χορών).\nΑς ελπίσουμε ότι μέχρι τότε δεν θα υπάρξουν άλλα ατυχήματα και επ’ ευκαιρίας να ευχηθούμε περαστικά στον Κώστα Σόμμερ.\n«Τα πρώτα δύο χρόνια στο Κους Κους ήταν σαν να με μαστίγωνες...


Ανακάλυψαν καταδίωξη σκαφών του Λιμενικού οι Τούρκοι - ΒΙΝΤΕΟ - Dexi eXtrem\nHome / Ελλάδα / Ανακάλυψαν καταδίωξη σκαφών του Λιμενικού οι Τούρκοι - ΒΙΝΤΕΟ\n7/06/2017 12:47:00 π.μ. 0\nΤα τουρκικά ΜΜΕ προβάλλουν σήμερα ένα νέο βίντεο στο οποίο παρουσιάζονται τρία σκάφη της ελληνικής ακτοφυλακής να το "βάζουν στα πόδια" όταν τα πλησιάζουν δύο σκάφη του τουρκικού λιμενικού.\nΤο περιστατικό συνέβη, όπως μεταδίδει το τουρκικό πρακτορείο ειδήσεων DHA, χθες το απόγευμα στα ανοιχτά της Κω, όταν τα τρία σκάφη της ελληνικής ακτοφυλακής προσπάθησαν πάλι να πλησιάσουν ένα πλοίο με τουρκική σημαία και κάποια τάνκερς, που έπλεαν στη συγκεκριμένη περιοχή.\nΜετά την άμεση κινητοποίηση, όμως, της τουρκικής ακτοφυλακής, εμπόδισαν τελικά τα ελληνικά σκάφη να πλησιάσουν τα τουρκικά πλοία και τα ανάγκασαν να αποσυρθούν πίσω στην Κω και την Ψέριμο, ενώ μετά από 3 ώρες τελικά γύρισαν πίσω στο λιμάνι τους στην Κάλυμνο.\nΤο τουρκικό λιμενικό, όπως αναφέρουν τα τουρκικά μέσα ενημέρωσης, έχει αυξήσει τις περιπολίες του στο ανατολικό Αιγαίο, μετά το περιστατικό ανοιχτά της Ρόδου.


Τόμιτς: «Μπορεί να δώσει κι άλλα ο Ουότερς...» | SDNA\nΤόμιτς: «Μπορεί να δώσει κι άλλα ο Ουότερς...»\n2 Μαρτίου 2017, 23:14\nΤελευταία ανανέωση: 2 Μαρτίου 2017, 23:14\nΟ Μίλαν Τόμιτς εξήγησε πώς ο Ολυμπιακός νίκησε τη Μακάμπι Τελ Αβίβ και δεν έκρυψε την ικανοποίησή του για την εμφάνιση του Ντόμινικ Ουότερς.\n«Επειδή έπαιζαν χωρίς τέσσερις παίκτες, μας έκανε εμάς των προπονητών τη δουλειά δυσκολότερη για να προετοιμάσουμε την ομάδα. Οι παίκτες μας έκαναν αυτά που τους είπαμε στα αποδυτήρια στο 100%. Ελέγξαμε το παιχνίδι από το πρώτο έως το τελευταίο δευτερόλεπτο. Μόνο στο τελευταίο δεκάλεπτο χαλαρώσαμε στα τελευταία 3:30’’ λεπτά, με αποτέλεσμα να μειώσουν τη διαφορά και έχουμε δει τι μπορεί να γίνει φέτος», είπε αρχικά ο Μίλαν Τόμιτς, ο οποίος στη συνέχεια ρωτήθηκε για την εμφάνιση του Ντόμινικ Ουότερς:\n«Σίγουρα ο Ουότερς έκανε ένα από τα καλύτερα του παιχνίδια, πιστεύω μπορεί να δώσει ακόμη περισσότερα. Ξέρουμε καλά τι μπορεί να δώσει αυτός ο παίκτης, στην αρχή έψαχνε να βρει τα πατήματα του και τώρα θεωρώ πως μπορεί να πάει ακόμη καλύτερα».\nΤέλος, ρωτήθηκε για τη νίκη της Γαλατάσαραϊ επί της Ρεάλ Μαδρίτης και αν αυτή... ανοίγει την όρεξη της ομάδας του: «Κάθε εβδομάδα υπάρχουν εκπλήξεις, τώρα πρέπει να νικήσουμε Νταρουσάφακα και Γαλατά και βλέπουμε μετά. Όσο περισσότερο πλησιάζουμε στο τέλος της κανονικής περιόδου, έρχεται το “πρέπει”. Θεωρώ πως η ομάδα μας είναι μαθημένη, έχει έμπειρους παίκτες που μπορούν να ανταπεξέλθουν στην πίεση. Συνεχίζουμε».\nΛοτζέσκι: «Πήραμε μια δύσκολη νίκη»\nΑλλη κλάση ο Ολυμπιακός! (vid)\nΈτοιμος για Νταρουσάφακα ο Παναθηναϊκός


Νέες Στρατιωτικές Δυνάμεις στα Ελληνοαλβανικά σύνορα\nΗ Ελλάδα Θωρακίζεται Πάλι από Βορρά Γράφει ο Χρήστος Βαλκάνιος Σύμφωνα με δηλώσεις του ΥΕΘΑ κ. Καμμένου θα επαναλειτουργήσουν στρατιωτικά...\nΗ Ελλάδα Θωρακίζεται Πάλι από Βορρά\nΣύμφωνα με δηλώσεις του ΥΕΘΑ κ. Καμμένου θα επαναλειτουργήσουν στρατιωτικά φυλάκια στα Ελληνοαλβανικά σύνορα ενώ παράλληλα θα ενισχυθεί η περιοχή με νέες στρατιωτικές δυνάμεις.\nΣυγκεκριμένα ο ΥΕΘΑ ανέφερε ότι ανασχεδιάζεται όλη η περιοχή και η νέα αμυντική δομή, θα ανακοινωθεί σε λίγο καιρό. Άμεσα δε σύμφωνα με τις εντολές που έχουν δοθεί από τον ίδιο αλλά και από τον Αρχηγό του Στρατού, τις επόμενες μέρες θα ενισχυθεί περεταίρω η παρουσία των κληρωτών στην περιοχή, θα υπάρξει επαναλειτουργία φυλακίων, μονάδες καταδρομέων που θα κάνουν ασκήσεις στην περιοχή, αλλά και ελικόπτερα θα επιχειρούν στην περιοχή, για να δώσουν στους κατοίκους αίσθημα ασφάλειας.\nΟι υφιστάμενες δυνάμεις ,ο Στρατός ,η Ελληνική αστυνομία αλλά και οι τοπικές αρχές καταβάλουν φιλότιμες προσπάθειες, κάνουν καλά τη δουλειά τους ,όμως πρέπει να ενισχυθούν για να ζωντανέψουν τα χωριά και τα νέα παιδιά που έφυγαν από τον τόπο τους και είναι άνεργα στην Αθήνα, να επιστρέψουν και να καλλιεργήσουν και πάλι τη γη.\nΣημαντικές ανακοινώσεις που φυσικά στοχεύουν να απαντήσουν στις Αλβανικές προκλήσεις και αμφισβητήσεις καθώς και σε όποια επεκτατικά σχέδια στην περιοχή. Σε αυτή την κατεύθυνση και η δήλωση του ΥΕΘΑ ότι, η Εθνική Κυριαρχία της χώρας δεν είναι προς διαπραγμάτευση και κανένας δεν μπορεί να την διαπραγματευτεί, είτε αυτό λέγεται οικονομική απειλή, είτε λέγεται εξωτερική απειλή. Η Ελλάδα, ούτε φοβάται ούτε παραδίδει χιλιοστό της γης του αέρα και της θάλασσας της.\nΑξίζει δε να τονιστεί ότι στο φυλάκιο των Δρυμάδων ο Υπουργός Εθνικής Άμυνας τίμησε την 62χρονη Σοφία Δημητρίου, την γυναίκα φρουρό των συνόρων ,που ζει μόνη της στο χωριό Ορεινό. Ο υπουργός την συνεχάρη για το θάρρος της και της ανακοίνωσε πως θα την εντάξει στην Εθνοφυλακή, αλλάζοντας άμεσα το νόμο, καθώς προβλέπει να υπηρετούν μόνο άνδρες. «Δίνετε θάρρος σε όλους. Αισθανόμαστε ασφαλείς όσο είστε εσείς εδώ» της είπε χαρακτηριστικά και πρόσθεσε, «θα αποτελείτε μέρος τη Παλλαϊκής Άμυνας της πατρίδας μας». Μάλιστα της έδωσε τιμητική πλακέτα του Υπουργείου Εθνικής Άμυνας.\nΑποτελεί μεγάλη μας χαρά αλλά και δικαίωση στο pentapostagma.gr ,όταν κατ επανάληψη αναφερόμαστε στην από βορρά απειλή, ότι αποτελεί πλέον το ίδιο σημαντική αν όχι μεγαλύτερη την παρούσα περίοδο από αυτή της ανατολής. Φαίνεται ότι τα γεγονότα και οι εκτιμήσεις συνέγειραν την πολιτική και στρατιωτική ηγεσία, που σπεύδουν να διορθώσουν μια κατάσταση που είχε διαμορφωθεί τα τελευταία χρόνια και είχε στερήσει το αίσθημα ασφάλειας τόσο από τους κατοίκους της περιοχής, αποθρασύνοντας την Αλβανική πλευρά , αλλά και δημιουργούσε ανισορροπία στην Εθνική Άμυνα.


Μύθοι Παράλληλοι Δ’ Κύκλος: Σύγχρονες Μυθολογίες — Will o'Wisps\nΕικόνα: Αρχικός πίνακας «Ο Βασιλιάς Κάνδαυλος» του Jean-Léon Gérôme, σύνθεση με το Ένα Δαχτυλίδι από τα βιβλία του J.R.R. Tolkien.\nΈνα εργαστήριο συγκριτικής μυθολογίας για ενήλικες.\nΑπό τον J.R.R. Tolkien στον George R.R. Martin, από τον Robert Chambers στον H.P. Lovecraft και τους επιγόνους τους, από τη Βικτοριανή λογοτεχνία τρόμου στο σημερινό μύθο του Βρικόλακα, του Λυκανθρώπου και του Γκόλεμ, από τους μυθικούς ήρωες των αρχαίων χρόνων στις σύγχρονες ερμηνείες κι αντανακλάσεις τους, στα comics, τον κινηματογράφο και την τηλεόραση.\nΤι σχέση έχει το Γκόλουμ και το δαχτυλίδι του με έναν βοσκό που τον λέγανε Γύγη; Πώς φτάσαμε από τον βαβυλωνιακό Ενκιντού στο τέρας του Δρ. Φρανκενστάιν; Πώς γεννάται και γίνεται δημοφιλές ένα πάνθεον κοσμικού τρόμου σε μια εποχή κυριαρχίας του μονοθεϊσμού;\nΣτον τέταρτο και τελευταίο κύκλο του εργαστηρίου, αυτά και πολλά άλλα θέματα της διευρυμένης ποπ κουλτούρας θα εξεταστούν υπό ένα μυθολογικό και πολιτισμικό πρίσμα – καθώς και η ίδια η φύση της ποπ κουλτούρας, πριν την επινόηση του όρου.\nΠαρασκευές, 12/05, 19/05 και 26/05 και ώρες 18:00 με 20:00, στο Μουσείο Ηρακλειδών (Ηρακλειδών 16, Θησείο).\nΣχεδιασμός και Επιστημονική Επιμέλεια: Ανδρέας Μιχαηλίδης, συγγραφέας, μεταφραστής και αφηγητής.\nΓια περισσότερες πληροφορίες, ακολουθήστε το link.


Δημήτρης Χατζηγάκης: Πρώτα ο άνθρωπος – ΤΡΙΚΚΗPress – Τα νέα των Τρικάλων\nΔημήτρης Χατζηγάκης: Πρώτα ο άνθρωπος Reviewed by Momizat on Μαΐ 16 . Στο πλαίσιο της πολιτικής του για τη στήριξη του πολίτη και την προώθηση των δομών της κοινωνίας της πόλης μας ο υποψήφιος Δήμαρχος Τρικκαίων κ. Δημήτρης Χατζηγ Στο πλαίσιο της πολιτικής του για τη στήριξη του πολίτη και την προώθηση των δομών της κοινωνίας της πόλης μας ο υποψήφιος Δήμαρχος Τρικκαίων κ. Δημήτρης Χατζηγ Rating: 0\nΔημήτρης Χατζηγάκης: Πρώτα ο άνθρωπος\nΣτο πλαίσιο της πολιτικής του για τη στήριξη του πολίτη και την προώθηση των δομών της κοινωνίας της πόλης μας ο υποψήφιος Δήμαρχος Τρικκαίων κ. Δημήτρης Χατζηγάκης επισκέφθηκε την αστυνομική Διεύθυνση Τρικάλων, τις Φυλακές Τρικάλων και την Πυροσβεστική. Στις επισκέψεις του ο κ. Χατζηγάκης είχε την ευκαιρία να αναπτύξει το σχέδιό του για την πόλη και το Δήμο.\nΟ κ. Χατζηγάκης επισκέφθηκε επίσης το Νοσοκομείο Τρικάλων και συναντήθηκε με τον διοικητή του Νοσοκομείου κ. Γιώργο Σουφλιά καθώς επίσης και τον ΟΑΕΔ. Ο Δημήτρης Χατζηγάκης χαρακτηριστικά ανέφερε ότι θα πρέπει να δοθεί ιδιαίτερη προσοχή στους ανθρώπους που αδυνατούν να ανταπεξέλθουν οικονομικά στην υγειονομική τους περίθαλψη. Κατά την επίσκεψη του στον ΟΑΕΔ υπογράμμισε ότι είναι επιτακτική ανάγκη να δοθεί ιδιαίτερο βάρος στο σεβασμό και στην εξυπηρέτηση του πολίτη και τόνισε ότι πρέπει να αξιοποιηθούν όλα τα προγράμματα καταπολέμησης της ανεργίας.


blue force: Άννα Κορακάκη: Νιώθω ευτυχισμένη που κατάφερα να κάνω χαρούμενους τους Έλληνες στην χώρα μου και τους Έλληνες όλου του κόσμου!\nΆννα Κορακάκη: Νιώθω ευτυχισμένη που κατάφερα να κάνω χαρούμενους τους Έλληνες στην χώρα μου και τους Έλληνες όλου του κόσμου!\n"Το όνειρο της ζωής μου, το παιδικό μου όνειρο, έγινε πραγματικότητα στις 7 Αυγούστου... Νιώθω περήφανη που -από τα δώδεκα- καμία δυσκολία δε με πτόησε, καμία σκοπιμότητα για παρεμπόδιση των προσπαθειών μου και καμία κλειστή πόρτα σε κάποια σπάνια έκκληση βοήθειας δεν με έριξε κάτω."\nΤα πρώτα της συναισθήματα επιχείρησε να καταγράψει η «χρυσή» Αννα Κορακάκη για το θρίαμβο που πέτυχε στους Ολυμπιακούς Αγώνες του Ρίο.\nΗ Άννα που από τα νταμάρια της Δράμας έφτασε την Ελλάδα στην κορυφή του κόσμου, δήλωσε περήφανη και ευτυχισμένη, ενώ άφησε δε αιχμές για τα εμπόδια που συνάντησε στο δρόμο της και ευχαρίστησε όσους της συμπαραστάθηκαν όλα αυτά τα χρόνια.\nΣε ανάρτησή στο Instagram το χρυσό κορίτσι έγραψε:\n«Το όνειρο της ζωής μου, το παιδικό μου όνειρο, έγινε πραγματικότητα στις 7 Αυγούστου. Έγινα Ολυμπιονίκης στην πρώτη μου συμμετοχή σε Ολυμπιακούς Αγώνες! Κατέκτησα το πρώτο μου ολυμπιακό, χάλκινο μετάλλιο, στο αεροβόλο πιστόλι.


ΠΕΡΑ ΑΠΟ ΤΟ ΑΤΟΜΟ: Ανθολόγιον 185: Γ. Μαντζαρίδης ("Ο Χριστιανισμός είναι ριζοσπαστικός. Και όπου δεν είναι ριζοσπαστικός δεν είναι αυθεντικός")\nΑνθολόγιον 185: Γ. Μαντζαρίδης ("Ο Χριστιανισμός είναι ριζοσπαστικός. Και όπου δεν είναι ριζοσπαστικός δεν είναι αυθεντικός")\n(...) Η αλήθεια του Χριστιανισμού δεν παράγεται συλλογιστικά ούτε ανακρίνεται λογικά, αλλά προσεγγίζεται και γνωρίζεται βιωματικά· είναι αλήθεια προσωπική ή ακριβέστερα υποστατική. Η αλήθεια του Χριστιανισμού συνυπάρχει με τα πρόσωπα και φανερώνεται στα πρόσωπα. Δεν ταυτίζεται με αντικείμενα ούτε βέβαια αντλείται από αυτά. Η αλήθεια κατά τη χριστιανική διδασκαλία βρίσκεται στον Τριαδικό Θεό, φανερώνεται στην ιστορία με το πρόσωπο του Χριστού και βιώνεται ως υπαρκτική κοινωνία μαζί του. Αυτό σημαίνει ότι η αλήθεια του Χριστιανισμού διαφέρει ουσιαστικά από αυτά που ο κόσμος εκλαμβάνει ως αλήθεια. Άλλωστε σήμερα ο κόσμος αδιαφορεί για την καθολική αλήθεια και ενδιαφέρεται σχεδόν αποκλειστικά για επιμέρους συμβατικές αλήθειες χωρίς υπερβατικό κύρος, που εξυπηρετούν πρακτικές ανάγκες. Έτσι συμβαίνει συχνά η χριστιανική αλήθεια να είναι όχι μόνο άσχετη, αλλά και τελείως αντίθετη προς ό,τι προβάλλεται στον κόσμο ως αλήθεια. Γι' αυτό και η θεώρηση των ίδιων πραγμάτων από χριστιανική και από κοσμική άποψη είναι πολλές φορές όχι απλώς διαφορετική αλλά και διαμετρικώς αντίθετη.\nΟ Χριστιανισμός είναι ριζοσπαστικός. Και όπου δεν είναι ριζοσπαστικός δεν είναι αυθεντικός. Η ριζοσπαστικότητα του Χριστιανισμού αναφέρεται στο καθετί που τον συνδέει με τον κόσμο. Και αυτό οφείλεται στο ότι οι ρίζες του Χριστιανισμού δεν ανάγονται στον κόσμο ούτε τρέφονται από το πνεύμα του. Ο απόλυτος χαρακτήρας του Χριστιανισμού επιβάλλει την ριζοσπαστικότητα στο επίπεδο του σχετικού. Αλλά και η ριζοσπαστικότητα στο επίπεδο του σχετικού δεν μπορεί να γίνεται χωρίς σχέση με το απόλυτο και χωρίς αναφορά προς αυτό. (...)\nΟ Χριστιανισμός δεν εκσυγχρονίζεται όταν συμμορφώνεται με την σχετικότητα του κόσμου και του κοσμικού πνεύματος, αλλά όταν διατηρεί ζωντανή την παράδοση του. Περιεχόμενο της παραδόσεως του Χριστιανισμού είναι ο ίδιος ο Χριστός, που πέθανε και αναστήθηκε για να παραμείνει στον κόσμο με την Εκκλησία του. (...)\nΓ. Μαντζαρίδης, Αλήθεια και Ζωή: Από το δόγμα στο ήθος, εκδ. Ίνδικτος, Αθήναι 2012, σελ. 44-46 (αποσπάσματα)\nΕτικέτες Ανθολόγιον, βιβλία, Μαντζαρίδης, περί αλήθειας, χριστιανική ηθική


Σωματείο μη κερδοσκοπικού χαρακτήρα είχε μετατραπεί σε... Τέξας! - Parga Patatoukos\nHome > news > Σωματείο μη κερδοσκοπικού χαρακτήρα είχε μετατραπεί σε... Τέξας!\nΣωματείο μη κερδοσκοπικού χαρακτήρα είχε μετατραπεί σε... Τέξας!\nΣωματείο μη κερδοσκοπικού χαρακτήρα και οι χώροι που διατηρούσε στα Γιάννινα βρέθηκαν στο στόχαστρο της αστυνομίας. Από την έφοδο που πραγματοποιήθηκε συνελήφθησαν οκτώ άτομα, μεταξύ των οποίων και ένας ομογενής που εμφανίζονταν ως προσωρινά υπεύθυνος ενώ άλλοι τρεις αναζητούνται. Η αστυνομία κατέσχεσε χρήματα, τράπουλες, μάρκες πονταρίσματος και το... τραπέζι που είχε στρωθεί!\nΣωματείο μη κερδοσκοπικού χαρακτήρα είχε μετατραπεί σε... Τέξας! Reviewed by ΠΑΤΑΤΟΥΚΟΣ ΠΑΡΓΑ on Τρίτη, Φεβρουαρίου 27, 2018 Rating: 5 Σωματείο μη κερδοσκοπικού χαρακτήρα και οι χώροι που διατηρούσε στα Γιάννινα βρέθηκαν στο στόχαστρο της αστυνομίας. Από την έφοδο που πρα...


K.K.4ever: Σχόλιο του Γραφείου Τύπου της ΚΕ του ΚΚΕ για τον ενιαίο φόρο στα ακίνητα και τη συνεχιζόμενη λεηλασία του λαϊκού εισοδήματος.\nΣχόλιο του Γραφείου Τύπου της ΚΕ του ΚΚΕ για τον ενιαίο φόρο στα ακίνητα και τη συνεχιζόμενη λεηλασία του λαϊκού εισοδήματος.\nΣτόχος της συγκυβέρνησης είναι η μονιμοποίηση του χαρατσιού και η επέκτασή του με τη φορολόγηση των οικοπέδων και των αγροτεμαχίων. Την ίδια στιγμή ενεργοποιούνται μέτρα αναγκαστικής είσπραξης, με κατασχέσεις μισθών, συντάξεων, εφάπαξ, κινητής και ακίνητης περιουσίας για όσους δε θα μπορούν να πληρώσουν τις οφειλές τους σε εφορίες, δημόσιες υπηρεσίες και τράπεζες.\nΗ χθεσινή κυβερνητική δήλωση για πλειστηριασμούς ακόμη και στην πρώτη κατοικία για δάνεια στις τράπεζες, ακόμη και αν διαψεύστηκε στη συνέχεια, έρχεται μόνο να επιβεβαιώσει τη λαϊκή ρήση ότι «δεν υπάρχει καπνός χωρίς φωτιά».\nΑπέναντι σε αυτήν την πολιτική τα λαϊκά στρώματα πρέπει να αντιτάξουν την οργανωμένο αγώνα τους, απαιτώντας να καταργηθούν οι αντιλαϊκοί φόροι και τα χαράτσια. Να μη γίνει καμία κατάσχεση, κανένας πλειστηριασμός για όσους δεν έχουν να πληρώσουν. Κανένας να μη μείνει μόνος του απέναντι στην εφορία, τις τράπεζες, τα δικαστήρια.\nΑναρτήθηκε από Red Star στις 21:22


99€ για μία ημερήσια κρουαζιέρα 2 ή 4 ατόμων σε Ύδρα, Αίγινα, Πόρο | Deals365.gr\n99€ για μία ημερήσια κρουαζιέρα 2 ή 4 ατόμων σε Ύδρα, Αίγινα, Πόρο\n99€ για μία ημερήσια κρουαζιέρα 2 ατόμων ή μιας 4μελούς οικογένειας στην κοσμοπολίτικη Ύδρα, στην γραφική Αίγινα και στον παραδοσιακό Πόρο, με το πολυτελές κρουαζιερόπλοιο Aegean Glory. Μία μοναδική εμπειρία που σας προσφέρει η “Pleasure Cruises”, αρχικής αξίας έως 360€\nΈκπτωση έως 73%\nΑποδράστε τώρα για μία ημέρα και απολαύστε τα νησιά, τον ήλιο και τη θάλασσα, με μία μονοήμερη κρουαζιέρα στα κρυστάλλινα νερά του Αργοσαρωνικού!\nΑπολαύστε τον καφέ σας στην πισίνα του πλοίου, διασκεδάστε με το φαντασμαγορικό πρόγραμμα και τη ζωντανή ορχήστρα και γευθείτε τον πλούσιο μπουφέ-γεύμα στην τραπεζαρία του πλοίου μας, με την ημερήσια κρουαζιέρα Πόρος-Ύδρα-Αίγινα!\nΤη δυνατότητα να ζήσετε αυτή την υπέροχη εμπειρία σε ένα πακέτο για 2 ενήλικες ή για 2 ενήλικες και 2 παιδία (4-12 ετών)!\nΗ κρουαζιέρα ισχύει αποκλειστικά, για τις ημερομηνίες 1 ή 2 ή 3 ή 4 Ιουνίου 2012 και περιλαμβάνει:\n- Πλούσιο γεύμα-μπουφέ\n- Φαντασμαγορικό πρόγραμμα με ζωντανή ορχήστρα\nΤο Aegean λόγω της ταχύτητάς του, δίνει την ευκαιρία στους επιβάτες του να παραμείνουν στα νησιά για περισσότερη ώρα. Επίσης διαθέτει ζωντανή μουσική που ικανοποιεί τις διάφορες εθνικότητες των επιβατών του πλοίου!\nΕπιπλέον, ο πλούσιος μπουφές του, δίνει τη δυνατότητα σε όλους να διαλέξουν αυτό που επιθυμούν, αλλά και παράλληλα να δοκιμάσουν μέσα από μια μεγάλη ποικιλία από πολλά και διαφορετικά είδη φαγητού όπως κρέας, ψάρι, κοτόπουλο, γλυκά και μοναδικά πιάτα!\nΤο πρόγραμμα της κρουαζιέρας είναι το εξής:\nΑθήνα: 08.00 - Συγκέντρωση στο λιμάνι του Πειραιά. (Πύλη Ε2, έναντι πλοίου μουσείο Liberty, αφού μπείτε αμέσως δεξιά προς την πύλη Ε1 και στα 200 μ. αριστερά).\nΛιμάνι Πειραιά: 08.15 - Αναχώρηση για Αίγινα\nΑίγινα: 09.30 - Άφιξη στην Αίγινα. Δυνατότητα επίσκεψης στο Ναό του Αγίου Νεκταρίου, στο Ναό της Αφαίας, για πανοραμική εκδρομή ή για μπάνιο.\n11.15 - Το πλοίο αναχωρεί για Ύδρα. Γεύμα (buffet) επί του πλοίου.\nΎδρα: 13.15 - Άφιξη στην Ύδρα, ένα από τα ωραιότερα ελληνικά νησιά. Το αμφιθεατρικό λιμάνι της Ύδρας προσφέρει μια γραφική ποικιλία από υπαίθριες ταβέρνες, καφετέριες και καταστήματα. Δυνατότητα για μπάνιο.\n15.00 - Αναχώρηση για Πόρο.\nΠόρος: 16.00 - Άφιξη στον Πόρο, ένα γραφικό νησί, σε μικρή απόσταση από την Πελοπόννησο, ένα πράσινο παράδεισο από λεμονιές και πεύκα.\n17.00 - Αναχώρηση για το λιμάνι του Πειραιά. Κατά τη διάρκεια της επιστροφής μπορείτε να ξεκουραστείτε στα πολυτελή σαλόνια ή καταστρώματα του πλοίου ή να χορέψετε στη DISCO.\nΠειραιάς: 19.20 - Άφιξη στο λιμάνι του Πειραιά.\nΤο Deal ισχύει τις ημερομηνίες 1, 2, 3 και 4 Ιουνίου 2012.\nTo Deal ισχύει για δύο (2) άτομα ή δύο (2) άτομα και δύο (2) παιδιά και περιλαμβάνει: ένα μονοήμερο ταξίδι στην Αίγινα, την Ύδρα και τον Πόρο με το πολυτελές κρουαζιερόπλοιο Aegean Glory.\nΜπορούν να αγοραστούν απεριόριστα κουπόνια είτε για προσωπική χρήση είτε υπό τη μορφή δώρου για συγγενείς και φίλους.\nΑπαιτείται τηλεφωνική επικοινωνία στο 2104528000 για ενημέρωση σχετικά με την διαθεσιμότητα της ημερομηνίας που επιθυμεί ο κάτοχος του κουπονιού.\nΟι αρχικές τιμές είναι 200€ για 2 άτομα και 360€ για 4μελη οικογένεια.\nΓια περισσότερες πληροφορίες και διαθεσιμότητα, καλείτε στο 2104528000.\nΗ Pleasure Cruises , με την πολυετή εμπειρία στο χώρο , σας ταξιδεύει στις ομορφιές του Αργοσαρωνικού με το πλήρως ανακαινισμένο Aegean Glory .\nΚάθε μας κρουαζίερα να αποτελεί μια μοναδική ταξιδιωτική εμπειρία .\nΓευτείτε τον πλούσιο μπουφέ με φαγητά που φτιάχνονται καθημερινά και μπορούν να ικανοποιήσουν κάθε σας επιθυμία , ιδανικές συνθήκες ταξιδίου υπο όλες τις καιρικές συνθηκες .\nΓια ακόμη περισσότερη άνεση και πολυτέλεια επιλέξτε την V.I.P Executive Class και απολαύστε μοναδικές στιγμές αναψυχής απολαμβάνοντας ειδικό χώρο στο κατάστρωμα , δωρεάν ποτά καθ όλη τη διάρκεια της κρουαζιέρας καθώς και έναν πολυτελή γκουρμέ μπουφέ σε ένα ιδιαίτερο και πολυτελέστατο περιβάλλον .\nΤέλος, αποκλειστικά για την V.I.P Executive Class ,προσφέρεται δωρεάν εκδρομή στον Ναό της Αφαίας και στην Εκκλησία του Αγ. Νεκταρίου στην Αίγινα καθώς και την τσάντα του Aegean Glory με μοναδικά δώρα έκπληξη, για να κρατήσετε για πάντα στη μνήμη σας την μοναδική αυτή εμπειρία.


Το Νόμιμο Φύλλο Ελέγχου είναι ένα επίσημο πιστοποιητικό, το οποίο φέρει ταινία γνησιότητας και παρέχεται ΜΟΝΟ από τους υπεύθυνους αδειούχους εγκαταστάτες και συντηρητές καυστήρων στερεών, υγρών και αερίων καυσίμων.\nΣύμφωνα με τις διατάξεις της Κ.Υ.Α. 189533/2011 (ΦΕΚ 2654 Β΄/9-11-2011), η συντήρηση και ρύθμιση των σταθερών εστιών καύσης είναι υποχρεωτική και τίθενται όρια σωστής λειτουργίας. Η συντήρηση και ρύθμιση του συγκροτήματος λέβητα – καυστήρα γίνεται μόνο από αδειούχους τεχνίτες.\n► Ο υδραυλικός δεν είναι συντηρητής καυστήρων.\n► Ο καυστήρας δεν είναι μια απλή ηλεκτρική συσκευή.\n► Η φωτιά και το κύκλωμά της, καθώς και τα όργανα ελέγχου και ρύθμισης της λειτουργίας του καυστήρα, των αυτοματισμών, των συστημάτων ασφαλείας και οι ηλεκτρικές συνδέσεις του λεβητοστασίου βρίσκονται στην αποκλειστική αρμοδιότητα του συντηρητή καυστήρων και του υπεύθυνου λεβητοστασίου.\nΟ υπεύθυνος αδειούχος συντηρητής ενημερώνει λεπτομερώς τους πελάτες του για τη λειτουργία του συστήματος – καλοριφέρ με το Νόμιμο Φύλλο Ελέγχου κατά τη διάρκεια της χειμερινής περιόδου.\nΈνας καλός καυστήρας με τις σωστές ρυθμίσεις και τη συντήρηση από έναν εξειδικευμένο τεχνίτη μπορεί να εξοικονομήσει καύσιμη ενέργεια, προστατεύοντας το περιβάλλον, αλλά και να αποφέρει χρήματα στον ιδιοκτήτη σε ποσοστό από 20 έως 35 %.\nΚάντε κλικ εδώ για να δείτε το Φύλλο Ελέγχου.


Ο «trequartista» Ελ Αραμπί και η «παγίδα» του Αουγκούστο! - Αρθρογραφίες - Γιώργος Τσανάκας - Π.Α.Ο.Κ. - Αρθρογραφίες - Ολυμπιακός | sport-fm.gr: bwinΣΠΟΡ FM 94.6\nTο 3-4-3 του Ολυμπιακού με τον ΠΑΟΚ δεν μοιάζει καθόλου! Είναι διαφορετική η προσέγγιση του Πέδρο Μαρτίνς από αυτή του Πάμπλο Γκαρσία, έχοντας ορισμένους παίκτες-κλειδιά. Γράφει ο Γιώργος Τσανάκας.\nΟλυμπιακός-ΠΑΟΚ: Αυτοί που πήραν το Κύπελλο και με τους δύο\nΗΜΕΡΟΜΗΝΙΑ ΔΗΜΟΣΙΕΥΣΗΣ: 22/05/2021, 10:35\nΗ πιο μεγάλη ώρα είναι τώρα. Ο Ολυμπιακός και ο ΠΑΟΚ μπαίνουν στην... αρένα του ΟΑΚΑ και το Σάββατο το βράδυ θα γνωρίζουμε τον Κυπελλούχο. Δύο ομάδες που την τελευταία τριετία είναι οι καλύτερες στην Ελλάδα, που είναι το... δίδυμο στην κορυφή. Αρχικά, ο ΠΑΟΚ κατακτώντας το πρωτάθλημα μετά από 34 χρόνια και στη συνέχεια η διετία της κυριαρχίας του Ολυμπιακού.\nΤο στιλ των δύο ομάδων μπορεί κανείς να πει ότι μοιάζει. Στην θεωρία και όχι στην πράξη, αφού αμφότερες χρησιμοποιούν το 3-4-3 ως διάταξη. Η προσέγγιση του Πέδρο Μαρτίνς από αυτή του Πάμπλο Γκαρσία, όμως, είναι τελείως διαφορετική. Ναι μεν αμφότεροι στηρίζονται σε ορισμένους παίκτες-κλειδιά, αλλά ο τρόπος παιχνιδιού και η δημιουργία-παραγωγή φάσεων γίνεται με διαφορετικό τρόπο.\nΟ Πέδρο Μαρτίνς έχει αλλάξει τη διάταξη, αλλά όχι τον τρόπο παιχνιδιού του Ολυμπιακού. Πίεση ψηλά, σφιχτός άξονας και γρήγορο transition game σε άμυνα και επίθεση. Ο Πορτογάλος κόουτς φτιάχνει τους παίκτες του και αυτοί τον Μαρτίνς. Στηρίζεται σε ορισμένες σταθερές, δημιουργεί νέες και βρίσκει τρόπους να γίνει απρόβλεπτο το παιχνίδι των «ερυθρόλευκων». Ο Ελ Αραμπί έχει γίνει από «killer»... δημιουργός. Πλέον, μπορεί να χαρακτηριστεί και ως «trequartista», δηλαδή κάτι ανάμεσα σε 10 και 9. Ο Μαροκινός βγαίνει διαρκώς από την περιοχή, τραβιέται αρκετά πίσω και αποτελεί το σκαλοπάτι για τη δημιουργία επιθέσεων. Ο Ελ Αραμπί ξέρει να διαβάζει το παιχνίδι, να παίζει με πλάτη αλλά και να δημιουργεί χώρους. Αυτή η τακτική βολεύει τον Μαρτίνς από τη στιγμή που έχει επιλέξει το 3-4-3, αφού ο Αραμπί έχει τον ρόλο του... διπλού πράκτορα. Από τη μία δημιουργεί για τους συμπαίκτες του, από την άλλη «εκτελεί» αυτός.\nΟ Ολυμπιακός έχει την τύχη να διαθέτει έναν εξτρέμ (σσ. Μασούρας) που ξέρει να πατάει περιοχή και να τρυπώνει με διαγώνιες κινήσεις στην πλάτη της αντίπαλης άμυνας. Η φάση με τον Ελ Αραμπί να γυρίζει πίσω, να υποδέχεται την μπάλα και να βρίσκει με κάθετες τον Μασούρα είναι σαν ένα... καρμπόν που αποτυπώνεται σε κάθε παιχνίδι το τελευταίο δίμηνο. Σε όλα αυτά έρχεται να προστεθεί ο σφιχτός άξονας, με τους Εμβιλά-Καμαρά αλλά και η παρουσία του Παπασταθόπουλου που έχει κάνει τον Ολυμπιακό να δέχεται λιγότερες φάσεις και απειλές προς την εστία του, αλλά και να βγαίνει σωστά η μπάλα από πίσω.\nΟ Πάμπλο Γκαρσία από την μεριά του έχει δημιουργήσει έναν ΠΑΟΚ... χαμελέοντα! Ο Ουρουγουανός τεχνικός άργησε να προσαρμοστεί στις απαιτήσεις και στα «θέλω», με την ομάδα του να βγαίνει από... Φλεβάρη εκτός τίτλου. Ωστόσο, αντιλήφθηκε στην συνέχεια πως έπρεπε να βρει έναν τρόπο για να μακιγιάρει τις αδυναμίες της ομάδας του. Το 3-4-3 ήταν το ιδανικό, προσθέτοντας έναν ακόμη ποδοσφαιριστή στην άμυνα. Συνήθως έναν εκ των Βιεϊρίνια ή Ροντρίγκο, ώστε να δώσει και ταχύτητα στην αμυντική του γραμμή. Ο ΠΑΟΚ άρχισε να παίζει κλειστά, με πρώτο του μέλημα να μην δεχτεί γκολ. Στη συνέχεια, ήξερε πως με την ποιότητα που διαθέτει μεσοεπιθετικά μπορεί να κάνει τις φάσεις του γκολ.\nΚλειδί στην ανοδική πορεία του «δικέφαλου του βορρά» το τελευταίο διάστημα είναι η απόδοση του Ντόουγκλας Αουγκούστο. Από τη στιγμή που επέστρεψε ξανά στην ομάδα, ο Βραζιλιάνος είναι όλα τα... λεφτά! Και θα είναι η «παγίδα» του Γκαρσία στον Ελ Αραμπί. Ο Μαροκινός φορ του Ολυμπιακού έκανε όλη αυτή τη δουλειά και «ζημιά» κόντρα σε ΑΕΚ και Παναθηναϊκό αφού οι δυο αθηναϊκές ομάδες δεν είχαν κάποιο καθαρό κόφτη εκεί γύρω στο ημικύκλιο της μεσαίας γραμμής ώστε να του απαγορεύει αυτή την κίνηση-δημιουργία. Τώρα, όμως, ο ΠΑΟΚ θα έχει στον άξονα σαν... σκούπα μπροστά από τα στόπερ τον Αουγκούστο και αυτό μπορεί να βάλει «φρένο» στη δημιουργία του Ολυμπιακό.\nΟ ΠΑΟΚ στηρίζεται στην απόδοση του Αουγκούστο, ο οποίος είναι βαρόμετρο. Όπως και ο Σβαμπ, που ξέρει να κρατάει την μπάλα αλλά και να την βγάζει μπροστά με ηρεμία. Την ίδια ώρα, θα εξαρτηθούν πολλά από τον Αντρίγια Ζίφκοβιτς. Ο πιο φορμαρισμένος από τους επιθετικούς του Γκαρσία, ο οποίος βγάζει προσωπικότητα και ποιότητα τραβώντας την ομάδα του μπροστά. Παίζει και για τον Τζόλη που είναι ντεφορμέ και... ξεζουμισμένος, φτιάχνει τόσο τον Κρμέντσικ όσο και τον Σφιντέρσκι. Στον τελικό, όμως, θα χρειαστεί την υποστήριξη από τους συμπαίκτες του κόντρα στον ποιοτικότερο Ολυμπιακό...\nΕλλάδα Α2 / Β' / Γ' Εθνική 15:08\nΓιώργος Τσανάκας 19.09.21 | 23:49


Τριώδιο- Καρναβάλια ή Μετάνοια; του π. Σπυρίδων Σκουτή ~ π. ΑΝΤΩΝΙΟΣ ΧΡΗΣΤΟΥΠΡΕΣΒΥΤΕΡΟΣ ΑΝΤΩΝΙΟΣ ΧΡΗΣΤΟΥ\nΤριώδιο- Καρναβάλια ή Μετάνοια; του π. Σπυρίδων Σκουτή\n1:19 π.μ. π. Αντώνιος Χρήστου No comments\n- Έλα και συ ! Βάλε Μάσκα ! Και διασκέδασε !\n- Όχι , δεν βάζω μάσκα δεν θέλω να χαλάσω την εικόνα Του.\nΠερίοδος Τριωδίου δηλαδή;\nΤριώδιο ονομάζεται, σύμφωνα με τους κανόνες της ορθόδοξης χριστιανικής εκκλησίας, η κινητή περίοδος που ξεκινά την Κυριακή του Τελώνου και Φαρισαίου και τελειώνει το Μεγάλο Σάββατο. Οι ύμνοι αυτοί έχουν τρεις ωδές σε αντίθεση με τους υπόλοιπους ύμνους τις εκκλησίας, οι οποίοι έχουν εννέα ωδές. Αυτός είναι και ο λόγος που το βιβλίο αυτό, και κατ’ επέκταση και η συγκεκριμένη χρονική περίοδος, ονομάστηκαν Τριώδιο.\n1. Κυριακή του Τελώνου και του Φαρισαίου : Η πρώτη Κυριακή μας λέει να βγάλουμε την μάσκα της υποκρισίας , και να παρουσιαστούμε στο Θεό και στον κόσμο ειλικρινά με βάθος αγάπης και μετανοίας μακριά απο το εγώ, τα πρέπει του κόσμου τούτου αλλά ζώντας στο δρόμο του Αγιασμού σε σχέση με τον Χριστό.\n2. Κυριακή του Ασώτου : Η μεγάλη αγκαλιά του Θεού μας περιμένει, ότι και αν έχουμε κάνει, ως πατέρας να μας συγχωρέσει. Από εμάς εξαρτάται αν θα πάρουμε την ευθύνη της υπάρξεως μας ώστε να τρέξουμε στην αγκαλιά της αγάπης και της συγχωρήσεως.\n- Ακολουθεί το ΨΥΧΟΣΑΒΒΑΤΟ : Θυμόμαστε τους ανθρώπους που έχουν κοιμηθεί και έχουν αναχωρήσει από αυτή τη ζωή αναμένοντας και πάλι τη συνάντηση μαζί τους μέσα από το Φως του Χριστού. Ζώντες και κεκοιμημένοι μια οικογένεια στην αγκαλιά του Κυρίου.\n3. Κυριακή της Απόκρεω : Κυριακή της Απόκρεω, αναφέρεται στην Δευτέρα Παρουσία, στην κρίση που θα λάβει χώρα, καθώς επίσης και στη χριστιανική αγάπη. Ονομάζεται δε έτσι, επειδή είναι η τελευταία ημέρα που οι Χριστιανοί επιτρέπεται να φάνε κρέας.\n4. Κυριακής της Τυρινής : Η εβδομάδα που ξεκινά ονομάζεται και εβδομάδα της Τυρινής ή Τυροφάγου. Εβδομάδα που επιτρέπεται η βρώση τυροκομικών, αυγών και ψαριών. Αναφέρεται στην εξορία τωνπρωτόπλαστων από τον Παράδεισο.\nΗ Τσικνοπέμπτη : Η Τσικνοπέμπτη είναι γιορτή της ορθόδοξης παράδοσης στην οποία καταναλώνονται μεγάλες ποσότητες κρέατος. Λαμβάνει μέρος την Πέμπτη, λόγω του ότι οι μέρες Τετάρτη και Παρασκευή θεωρούνται νηστίσιμες, της δεύτερης εβδομάδας των Αποκριών, την αποκαλούμενη Κρεατινή. Προηγείται αυτής η πρώτη κατά σειρά Προφωνή και ακολουθεί η τρίτη εβδομάδα της Τυροφάγου. Πραγματοποιείται κάποιες μέρες πριν από την έναρξη της μεγάλης νηστείας της Σαρακοστής.\nΑκολουθεί η Καθαρά Δευτέρα, (Καθαρίζουμε την ύπαρξή μας με μετάνοια και το Μυστήριο της Ιεράς Εξομολογήσεως και όχι το ψυγείο από φαγητά της προηγούμενης ημέρας ) με την οποία ξεκινά η περίοδος της Μεγάλης Τεσσαρακοστής. Περίοδος νηστείας, προσευχής, περισυλλογής, κατά την οποία οι πιστοί προετοιμάζονται για την μεγάλη Εβδομάδα και την Ανάσταση του Κυρίου. Ονομάζεται Τεσσαρακοστή γιατί μιμείται τη σαρανταήμερη νηστεία που έκανε ο Χριστός, ενώ λέγεται και Μεγάλη λόγω της διαφοράς της από την περίοδο των Χριστουγέννων, όχι σε ημερολογιακές ημέρες, αλλά σε ουσία και άσκηση.\nΤι σημαίνει η λέξη Καρναβάλι ;\nΗ λέξη "ΚΑΡΝΑΒΑΛΙ" προέρχεται από την λατινική λέξη "CARNEVALE" που σημαίνει "ΑΝΤΙΟ ΚΡΕΑΣ". Εξ’ ου και το δικό μας "ΑΠΟΚΡΕΩ", με το οποίο ονόμαζαν οι Βυζαντινοί την τελευταία ημέρα της ΚΡΕΑΤΟΦΑΓΙΑΣ, χαρακτηρίζοντας έτσι μια περίοδο του εκκλησιαστικού εορτολογίου.\nΑπό πού μας ήρθε το Καρναβάλι ; Η Αποκριά έχει ειδωλολατρική προέλευση. Μα θα πει κάποιος: <<Η Εκκλησία δεν υιοθέτησε ειδωλολατρικά έθιμα και τα Εκκλησιοποίησε; Γιατί δεν κάνει το ίδιο και για το Καρναβάλι ; Γιατί δεν το δέχεται ; Τόσο πολύ χαλάει την Εκκλησία λίγος χορός και ξεφάντωμα; >> Στα γλέντια αυτά και στα ξεφαντώματα, βρίσκονται τα υπολείμματα θρησκευτικών τελετών, που τα πανάρχαια χρόνια οι λαοί διεξήγαγαν, γιορτάζοντας την έναρξη κάθε καινούργιου χρόνου, ή την αρχή μιας νέας εποχής, της άνοιξης, προσδίδοντας ένα μαγικό χαρακτήρα για ευωχία και καλή σοδιά ξεγελώντας τα κακά πνεύματα της φύσης. Τέτοιες τελετές βρίσκουμε στους αρχαίους Έλληνες, με τις οργιαστικές τελετές προς τιμήν του θεού Διονύσου, καθώς και στα Κρόνια όργια, που γίνονταν στο τέλος κάθε χρόνου προς τιμή του θεού Κρόνου, του προστάτη της σποράς και της γονιμότητας. Οι γιορτές αυτές είναι τα περίφημα Σατουρνάλια των Ρωμαίων (από το λατινικό Saturn=Κρόνος), που είναι βελτιωμένη έκδοση των αρχαίων ειδωλολατρικών τελετών.\nΗ Εκκλησία δεν έχει τέτοια ηθικιστικά θέματα. Απλά την περίοδο αυτή μόνο ωραία πράγματα δεν γίνονται που όχι μόνο δεν οφελούν την ψυχή του ανθρώπου, αλλά τη ζημιώνουν σε μεγάλο βαθμό, μέχρι θανάτου μερικές φορές.\n- Αρχικά δεν υπάρχει λόγος να λερώνουμε με αμφίεση το σώμα και το πρόσωπο μας. Ο Χριστιανισμός είναι υπέρ του ΠΡΟΣΩΠΟΥ ως εικόνα Θεού, ο οποίος ΑΠΟΚΑΛΥΦΘΗΚΕ ΩΣ ΠΡΟΣΩΠΟ στον άνθρωπο και προτάσσει την τελείωση του ανθρώπου μέσα από τον προσωπικό του αγώνα, για να φτάσει στην ύψιστη ηθική τελείωση καθ' επιταγή του Δημιουργού του. Κάθε παρέκκλιση από τον σκοπό αυτό η εκκλησία δεν την επικροτεί, ούτε την καταδικάζει, με την έννοια ότι ο καθένας είναι ελεύθερος να διαχειριστεί την ελευθερία του όπως θέλει. Η Εκκλησία όμως, ως μητέρα οφείλει να πει ένα προστατευτικό λόγο στα παιδιά της από αγάπη.\n- Αποτέλεσμα από τα έκτροπα; Τεράστια οικονομική σπατάλη , μέθη, ουσίες που οδηγούν πολλούς άνθρωπους στον θάνατο. Κάθε χρόνο , μετά τη λήξη της εορταστικής περιόδου του καρναβαλιού, αυξάνονταιδραματικά οι εκτρώσεις , οι διαγνώσεις φορέων AIDS, αλλά και οι χωρισμοί. Οι συμμετέχοντες , προφανώς, απελευθερώνονται, πίνουν , διασκεδάζουν και σαν αποτέλεσμα έρχεται η αυθόρμητη προσέγγιση και η επαφή χωρίς προφύλαξη. Ο χαρακτήρας, άλλωστε των περισσότερων καρναβαλιών (ειδικά του Ρίο) έχει σαφή σεξουαλικό προσανατολισμό τα τελευταία χρόνια, κάτι που περισσότερο παραπέμπει σε αρχαίες παγανιστικές εορτές του Διονύσου, παρά σε χριστιανικό έθιμο.\nΓεγονός είναι ότι κατά τη διάρκεια των μεγαλύτερων καρναβαλιών της Λατινικής Αμερικής, πραγματοποιούνται ταυτόχρονα και εκστρατείες ενημέρωσης για την προφύλαξη στην ερωτική ζωή, με τους υπευθύνους να μοιράζουν εκατομμύρια προφυλακτικά δωρεάν στους συμμετέχοντες του καρναβαλιού.\n- Ανθρωποθυσίες με αφορμή το Καραναβάλι της Πάτρας : 400 ΑΝΘΡΩΠΟΘΥΣΙΕΣ ΚΑΘΕ ΜΗΝΑ ΣΤΗΝ ΠΑΤΡΑ\n- Τις περισσότερες φορές στα άρματα αλλά και στις στολές των καρναβαλιστών βλασφημούνται ιερά και όσια, Άγιοι, ο Ιερός Κλήρος , τα Ιερά Μυστήρια της Εκκλησίας και όλα αυτά με ένα πολύ ανόητο πρόσχημα : “Για πλάκα και χαβαλέ!”\nΤι λένε οι Πατέρες της Εκκλησίας για τα Καρναβάλια ;\nΆγιος γέρων π.Γερβάσιος Παρασκευόπουλος : «Και ερωτώ: ο μετέχων των εορτών των απόκρεω τηρεί ό,τι η Αγία Γραφή μετ' εκκλήσεως ικετεύει και ζητεί από ένα έκαστον εξ ημών, λέγουσα: «Παρακαλώ ουν υμάς, αδελφοί, δια των οικτιρμών του Θεού... μη συσχηματίζεσθαι τω αιώνι τούτω, αλλά μεταμορφούσθε τη ανακαινώσει του νοός ημών, εις το δοκιμάζειν υμάς τί το θέλημα του Θεού το αγαθόν, και ευάρεστον και τέλειον»; Και πάλιν ερωτώ: πληροί τους όρους τούτους ο καρναβαλιστής; ή κατηργήθη η διάταξις, η θεία διάταξις η παραγγέλλουσα «μηδέ ονομαζέσθω εν υμίν, καθώς πρέπει αγίοις, και αισχρότης και μωρολογία ή ευτραπελία τα ουκ ανήκοντα»5;\nΆγιος Νικόδημος Αγειορίτης : Για τις καρναβαλικές εκδηλώσεις και την ζημία πού προκαλούν τα τελειώνει λέγοντας πώς είναι αφροσύνη να καταστρέφουμε προκαταβολικά και να αχρηστεύουμε την Αγία Τεσσαρακοστή, προτρέπει επίσης τους αρχιερείς, τους πνευματικούς και τους διδασκάλους να εμποδίσουν το μεγάλο αυτό κακό. Τώρα οι μέν αρχιερείς και οι πνευματικοί σιωπούν, ενώ έπρεπε να μην ησυχάζουν μπροστά στην επέκταση του κακού, πολλοί δε από τους δασκάλους και τους γονείς οργανώνουν οι ίδιοι για τα παιδιά τους καρναβαλικές εκδηλώσεις: «Ασυγκρίτως γάρ είναι μεγαλυτέρα η βλάβη, όπου προσλαμβάνουν εις τάς αποκρέας, πάρεξ η ωφέλεια όπου λαμβάνουν από την ερχομένην Τεσσαρακοστήν ίλεως, ίλεως, ίλεως, να γίνη ο Θεός! Και αυτός είθε να φωτίση τους αγίους Αρχιερείς και πνευματικούς και διδασκάλους να εμποδίσουν τα τοιαύτα κακά, με αφορισμούς και επιτίμια, καθώς προστάζει και ο ξβ’ κανών της αγίας και Oικουμενικής στ’ Συνόδου».\nΣυνεχίζει ο ίδιος Άγιος στο βιβλίο του «Χρηστοήθεια των Χριστιανών», αναφερόμενος σε όσα γίνονται κατά τις Απόκριες γράφει: «Κατ’ αλήθειαν ημπορεί να ειπή τινάς, ότι τότε οι Χριστιανοί δαιμονίζονται όλοι, διότι χορεύουν, παίζουν, τραγουδούν ασυνειδήτως, έως και αυτοί οι πλέον γέροντες… τότε δεν έχει διαφοράν η ημέρα από την νύκτα, διότι επίσης με την ημέραν και όλη η νύκτα εξοδεύεται εις χορούς και παίγνια και αταξίας και μασκαραλίκια, τότε διά να ειπώ έτσι, πανηγυρίζει η ασέλγεια, εορτάζει η ακολασία, ευφραίνεται η μέθη, αγάλλεται η τρυφή και ασωτεία, χορεύει ο διαβολος με δέκα μανδήλια και συγχορεύει με αυτόν όλον το πλήθος των δαιμόνων διότι όσον κέρδος κάμνουν εις μόνας τάς αποκρέας, δεν ημπορούν να το κάμουν εις όλον τον χρόνον».\nΟ Άγιος Ιωάννης ο Χρυσόστομος αναφερόμενος στο επιχείρημα ότι με τις καρναβαλικές εκδηλώσεις διασκεδάζουν και ευφραίνονται οι άνθρωποι, ξεφεύγουν από την καθημερινότητα, απαντά ότι αυτό είναι τελείως παράλογο, διότι η χαρά και ευφροσύνη πρέπει να συμβαδίζουν με την ηθική και την ευπρέπεια.\nΟ Άγιος που μαρτύρησε για τα Καρναβάλια!\nΖωντανό παράδειγμα προς μίμηση και υποκίνηση για έναν ουσιαστικό αγώνα κατά των ειδωλολατρικών αυτών εκδηλώσεων, είναι το μαρτυρικό τέλοςπου έλαβε ο Απόστολος και μαθητής του Αποστόλου των Εθνών Παύλου Τιμόθεος, Επίσκοπος Εφέσου. Το παραθέτουμε, όπως ακριβώς το αναφέρει ο όσιος Νικόδημος ο Αγιορείτης: «Μίαν φοράν βλέπων τους Έλληνας ότι εις μίαν πάτριον εορτήν Καταγώγιον ονομαζομένην έκαμνον αταξίας, είδωλα βαστάζοντες εις τας χείρας, προσωπίδας βάλλοντες εις τα πρόσωπα, τραγωδούντες, ορμώντες ληστρικώς επάνω εις άνδρας και γυναίκας και φονεύοντες ο εις τον άλλον, ταύτα λέγω, βλέπων εθερμάνθη από το πυρ του θεϊκού ζήλου και δεν υπέφερε τα τοιαύτα άτοπα, αλλ' εδίδασκεν αυτούς και παρεκίνει να παύσωσι τας αταξίας ταύτας. Οι δε απάνθρωποι εκείνοι και θηριώδεις κινηθέντες από κακίαν και θυμόν μεγάλον εφόνευσαν τον του Κυρίου Απόστολον με τα ξύλα, τα οποία είχαν εις τας χείρας των. Και ούτω ο μακάριος τελειωθείς, ενεταφιάσθη από τους χριστιανούς...»9. Ο Επίσκοπος Εφέσου Τιμόθεος έδωσε την ζωή του για την κατάργηση των απαράδεκτων αυτών γιορτών.\nΤι προτείνει η Μητέρα Εκκλησία ; Τι λέει στα παιδιά της .....\nΑγαπητά παιδιά, είναι μια περίοδος δοκιμασίας, αγώνος, μάχη με την ζωή και τον εαυτό μας. Γολγοθάς για την αγάπη του Χριστού περιμένοντας την Ανάσταση. Όλα αυτά ας τα βιώσουμε μέσα από τα μυστήρια και τη ζωή της Εκκλησίας. Δεν υπάρχει λόγος να μασκαρευτούμε, αντίθετα να βγάλουμε τις μάσκες και να δείξουμε τον πραγματικό μας εαυτό. Να μην συμμετέχουμε εκεί όπου ο Χριστός μας βλασφημείται διότι γινόμαστε και εμείς συμμέτοχοι ακόμα και με την σιωπή μας. Η Εποχή μας έχει ανάγκη απο πρότυπα πνευματικής Ορθόδοξης αγιαστικής μαρτυρίας. Ας δώσουμε λοιπόν αυτή τηνπερίοδο μια τέτοια μαρτυρία ! Η Εκκλησία παιδιά μου , δεν σηκώνει το δάχτυλο για να μαλώσει, αλλά απλώνει την αγκαλιά της για να προστατεύσει απότη ζημιά.\nΜα τα παιδιά μας θέλουν να ντυθούν για να πάνε στο πάρτι του σχολείου τι να κάνουμε να τσακωθούμε μαζί τους ;\nΟι τσακωμοί δεν θα βγάλουν πουθενά. Για την συγκεκριμένη κατάσταση υπάρχουν κάποιες διαβαθμίσεις οικονομίας.\n- Την ημέρα που έχει το σχολείο γιορτή αποκριάς εμείς μπορούμε να οργανώσουμε κάτι άλλο με τα παιδιά μας και παιδιά άλλων γονέων έτσι ώστε να μην νιώσουν τα παιδιά ότι στερούνται σε κάτι εκείνη την ημέρα σε σχέση με άλλα παιδιά.\n- Αν το παιδί έχει πάρει απόφαση να ντυθεί δεν ειναι σωστό να τσακωθείτε μαζί του. Ο τσακωμός μπορεί να οδηγήσει σε συμπεριφορέςάσχημες και να γίνει ρήξη στην σχέση. Απλά του λέμε να φορέσει κάτι που δεν θα προκαλέσει, δεν θα ειναι προκλητικό και ούτε θα βλασφημήσει τα Ιερά και τα όσια και φυσικά τονίζουμε να μην βάψει το πρόσωπο του.\n- Φέρνουμε στα παιδιά παραδείγματα των Αγίων. Όι Άγιοι δεν λέρωσαν το πρόσωπο τους το μόνο σημάδι που είχαν ήταν απο τις μαστιγώσεις για την αγάπη του Χριστού.\nΣτο βάπτισμα πήραμε το Χριστό , στην αγκαλιά του αναχόδου κάναμε το χορό γύρω απο την κολυμβήθρα ψάλλοντας : «Όσοι εις Χριστόν εβαπτίσθητε, Χριστόν ενεδύσασθε» ας μην προδώσουμε αυτή την σχέση. Ταχθήκαμε με τον Χριστό και αποτάξαμε τα έργα του σκότους. Ας αγωνιστούμε αδερφοί μου , ο γολγοθάς δύσκολος αλλά μας περιμένει ανάσταση.\nKαλό αγώνα euxh.gr\nPosted in: Θεολογικές Αναλύσεις, Ιερές Ακολουθίες., Τριώδιο


Νέα > Νέα 2013 > ΒΙΟΜΗΧΑΝΙΑ: ΑΝΟΙΞΤΕ ΤΑ ΣΥΝΟΡΑ ΓΙΑ ΦΘΗΝΟ ΡΕΥΜΑ\nΜε τα μέτρα για την ελάφρυνση του ενεργειακού κόστους να παραμένουν ακόμη ζητούμενο, οι μεγάλοι βιομηχανικοί καταναλωτές αναζητώντας λύσεις επαναφέρουν στο προσκήνιο το θέμα της μείωσης του κόστους των εισαγωγών.\nΣύμφωνα με το υφιστάμενο καθεστώς, ένας βιομηχανικός καταναλωτής λόγω των στρεβλώσεων αλλά και των προστατευτικών χρεώσεων, εάν προσπαθήσει να εισάγει ηλεκτρική ενέργεια από μια γειτονική αγορά τότε καλείται να πληρώσει ένα «καπέλο» που φτάνει τα 20 ευρώ η μεγαβατώρα. Με τις χρεώσεις αυτές καθίσταται ασύμφορη η οποιαδήποτε κίνηση για εισαγωγές.\nΩστόσο, όπως επισημαίνουν πηγές της βιομηχανίας, οι τιμές της ηλεκτρικής ενέργειας αυτή τη στιγμή σε άλλες αγορές, όπως η Βουλγαρία,είναι εξαιρετικά ανταγωνιστικές. «Μπορούμε να κλείσουμε συμβόλαιο στα 35 ευρώ η μεγαβατώρα στα σύνορα, δεν υπάρχει πλέον καμία δικαιολογία, πρέπει να υπάρξουν οι κατάλληλες ρυθμίσεις ώστε να αποκτήσουμε ενέργεια σε ανταγωνιστική τιμή από έξω» σημειώνει η ίδια πηγή.\nΕκείνο που ζητεί η βιομηχανία και αναμένεται να τεθεί επί τάπητος επιτακτικά το επόμενο διάστημα είναι να υπάρξει άμεση απελευθέρωση των εισαγωγών, με ρύθμιση που θα επιτρέπει τα διμερή μακροχρόνια συμβόλαια.\nΌπως επισημαίνεται χαρακτηριστικά, από το περασμένο καλοκαίρι,η κυβέρνηση είχε δεσμευτεί για την ανακοίνωση μέτρων υπέρ της βιομηχανίας. Τα μέτρα αυτά είχαν συνδεθεί με τον εξορθολογισμό της αγοράς και την εξοικονόμηση πόρων για το σύστημα από τις αλλαγές στους μεταβατικούς μηχανισμούς.\nΕξ αυτών των ρυθμίσεων που περιμένει η βιομηχανία σε μέση και υψηλή τάση (μείωση τιμολογίων, εξίσωση ρυθμιστικών χρεώσεων και ΕΦΚ, διακοψιμότητα, μείωση του κόστους του φυσικού αερίου και μείωση της φορολογία)μόνο η μείωση των τιμολογίων της μέσης τάσης κατά 13 εκατ. ευρώ εφαρμόστηκε.Αντίθετα παρατηρείται ανησυχητική καθυστέρηση για τα υπόλοιπα μέτρα, με κυριότερη τη διακοψιμότητα που αποτελεί και το μοναδικό μέτρο για την ουσιαστική ελάφρυνση της βιομηχανίας υψηλής τάσης.\nΣε αυτό το κλίμα, αξίζει να τονιστεί, ότι η βιομηχανία αντιμετωπίζει με ιδιαίτερη ανησυχία τις πληροφορίες που έχουν δει το φως της δημοσιότητας και θέλουν να επιβάλλεται σημαντική αύξηση στο ΕΤΜΕΑΡ για τους βιομηχανικούς πελάτες. Οι σχετικές πληροφορίες έχουν προκαλέσει συναγερμό,ιδιαίτερα για τις μικρότερες βιομηχανίες της μέσης τάσης, που υπέγραψαν πρόσφατα τα νέα τιμολόγια. Για αυτές τις επιχειρήσεις είναι ορατός ο κίνδυνος,το όποιο μικρό όφελος προέκυψε να εξανεμιστεί από την αύξηση του ΕΤΜΕΑΡ.


ORPHEAS: Το βαρέλι, ο πάτος του και οι ξεγάνωτοι ντενεκέδες.\nPianojen 27 Σεπτεμβρίου 2011 - 1:55 π.μ.\nAυτό που μου αρέσει περισσότερο από την πολιτική ανάλυση σας, είναι η λογοτεχνία σας. Θα έπρεπε να είχατε γίνει συγγραφέας. Δύο προσόντα απαιτούνται: ευγλωττία (το κατέχετε οπωσδήποτε) και ικανότης προς μυθοπλασία (σε τέτοιους σουρεαλιστικούς καιρούς όμως, τι να την κάνεις την μυθοπλασία; Αρκει να κοιτάξεις κατάματα την πραγματικότητα, δεν θα μπορούσε να ανταποκριθεί σε κανενός είδους όραμα η φαντασίωση).\nΣτο δια ταύτα, η αξιοπρέπεια και η δουλικότητα είναι οι δύο όψεις του ίδιου νομίσματος, και σχετίζονται με την ποιότητα ζωής. Στην χώρα μας, η πολιτική ευθύνη είναι έννοια συγκεχυμένη, και άπιαστη, σαν το μπαλάκι. Πετιέται από χέρι σε χέρι. Για αυτό και δεν αποδίδεται σε κανέναν πολιτικό, πρώτον ατομικά, δεύτερον συλλογικά. Ας μην ξεχνάμε τα αμίμητα "υπαίτιος αυτών των δεινών είναι η προκατέχουσα της εξουσίας κυβέρνηση"και πάει λέγοντας. Για αυτόν λοιπόν ακριβώς τον λόγο, κανένας πολιτικός, γνωρίζοντας πως δεν θα επωμιστεί πολιτική ευθύνη, δεν διατίθεται να επιδείξει ήθος και συνέπεια.\nΕπίσης, ετοιμάζω ανάρτηση με αυτό που μου είχατε ζητήσει. Μια εκ των ερχόμενων ημερών, θα είναι ετοιμη!\nORPHEAS 27 Σεπτεμβρίου 2011 - 5:29 μ.μ.\nΚαλώς την, κι ας άργησε!\nΕλπίζω η απουσία να οφείλεται σε "γόνιμη" και "καρποφόρο" (όπως λεν οι πολιτικοί μας) ενασχόληση γιά το πτυχίο.\n- Γιά την πρώτη παράγραφο αν, επί τέλους, μου στείλεται email, στη διεύθυνση που σας έστειλα, σας επιφυλάσσω έκπληξη, ελπίζω ευχάριστη.\n-"Ψαχνό" του σχολίου σας θεωρώ τα περί δύο όψεων....\nΑν θεωρείτε ότι στη ζωή υπάρχουν, αναπόσπαστα, οι δύο συμπεριφορές συμφωνώ απολύτως. Αν, όμως, πιστεύετε ότι μπορούν να συνυπάρξουν στο ίδιο άτομο (π.χ. Ιανός των Ρωμαίων), διαφωνώ κάθετα. Ο "αξιοπρεπής" πεθαίνει όρθιος. Δεν προσκυνά, δεν γλείφει, ενώ ο προσκυνημένος "δούλος", (προσωποποίηση ο Χατζηαβάτης του Θεάτρου Σκιών), δεν διαθέτει ίχνος αξιοπρέπειας. Σέρνεται και υποβλέπει!\nΤελικά, ο άνθρωπος είναι σαν το φεγγάρι. Δείχνει πάντα το ίδιο πρόσωπο στη Γη. Η περί του αντιθέτου προσπάθεια ξεγελά, συστηματικά, μόνο παιδιά και αφελείς. Και κάποιους, ίσως γιά λίγο μόνο. Τους πολλούς όχι.\n- Η "μεταφόρτωση" ευθυνών, μαζί με άλλες χαριτωμένες ιδιότητες, λ.χ. η "διαστρέβλωση" της αλήθειας, είναι σύμφυτη μέ την πολιτική και αντιστρόφος ανάλογη με την ποιότητα των πολιτικών.\n- Την υπεσχημένη ανάρτηση την περιμένω.\nORPHEAS 27 Σεπτεμβρίου 2011 - 5:31 μ.μ.\nΔιορθώνω: αντιστρόφως και όχι αντιστρόφος.